ΑΣΤΕΡΑΚΙ.....: ΒΟΓΟΜΙΛΟΙ [Μέρος Γ΄]\nΒΟΓΟΜΙΛΟΙ [Μέρος Γ΄]\n«Εγώ, ο αδελφός Rainerius, πρώην αιρεσιάρχης, τώρα με την Χάρη του Θεού, ιερέας του Δομινικανού Τάγματος, … δηλώνω ανεπιφύλακτα ότι κατά την διάρκεια των δεκαεπτά ετών, στα οποία υπήρξα μέλος της κοινότητάς τους…[vii]»\nΣτην συνέχεια του κειμένου απαριθμεί τις εκκλησίες των Καθαρών, μεταξύ των οποίων είναι και\n«η εκκλησία της Βουλγαρίας, η εκκλησία της Δραγόβιτσα, και όλες οι εκκλησίες των Καθαρών κατάγονται από τις δύο τελευταίες[viii]»\nα. Εξάπλωση στη Βοσνία.\nΤο κείμενο που περιέχει στοιχεία για την μητρική σχέση της εκκλησίας της Σκλαβονίας με τις εκκλησίες της Λομβαρδίας, είναι ένα ανώνυμο έργο που τιτλοφορείται De heresy Catharorum in Lombardia[xxi]. Σώζεται μόνο ένα χειρόγραφο που τωρα φυλάσσεται στην Πανεπιστημιακή Βιβλιοθήκη της Βασιλείας. Χρονολογείται πριν το 1215. Σύμφωνα με αυτό το κείμενο ο επίσκοπος Σκλαβηνίας διόρισε πριν το 1200 Βογομίλους/Καθαρούς επισκόπους στην Μάντουα και την Βιτσέντσα[xxii]. Επίσης οι απόψεις τους συμφωνούσαν με αυτές των μετριοπαθών δυαρχικών, και αυτό είναι επόμενο διότι αναφέρεται ότι έλκουν την καταγωγή τους από την ordo Bulgariae.\n«Ο Καλοϊωάννης, επίσκοπος μιας μερίδος των αιρετικών [της Λομβαρδίας] που έλαβαν την διαδοχή τους (ordo) από την Σκλαβηνία, και ο Garattus, επίσκοπος μιας άλλης μερίδος αιρετικών, που έλαβαν την διαδοχή τους από την Βουλγαρία, πιστεύουν και διδάσκουν ότι υπάρχει ένας αγαθός Θεός, παντοδύναμος και άναρχος, που δημιούργησε τους αγγέλους και τα τέσσερα στοιχεία[xxiii]»\nΕίχαν μια ιδιαίτερη χαρακτηριστική πεποίθηση. Πίστευαν ότι ο Ιησούς, η Παναγία και ο Ιωάννης ο Ευαγγελιστής ήταν ένσαρκοι άγγελοι[xxiv].\nΟ Άνσελμος Αλεξανδρείας αναφέρει μια ενδιαφέρουσα πληροφορία για την εξάπλωση των Βογομίλων/Καθαρών στην Γαλλία. Διηγείται ότι:\n«οι Φράγγοι που είχαν πάει στην Κωνσταντινούπολη επέστρεψαν στην χώρα τους και δίδαξαν, και αυξάνοντας τον αριθμό τους διόρισαν επίσκοπο Γαλλίας. Και επειδή οι Φράγγοι είχαν πλανηθεί στην Κωνσταντινούπολη από τους Βούλγαρους, σε όλη την Γαλλία αποκαλούν τους αιρετικούς Βούλγαρους[xxv]»\nβ. Εξάπλωση στη Λομβαρδία.\n«Αρχικά, όταν η αίρεση των Καθαρών ξεκίνησε να εξαπλώνεται στην Λομβαρδία, είχαν πρώτα έναν επίσκοπο με το όνομα Μάρκος, στου οποίου την αρμοδιότητα όλοι [όλοι οι Καθαροί] στην Λομβαρδία και στην Τοσκάνη και στην Marches ήταν υποκείμενοι. Και αυτός ο Μάρκος είχε μυηθεί στην ordo Bulgariae[xxvii]»\n«Λίγο καιρό αργότερα, κάποιος νοτάριος από την Γαλλία ήρθε στην Λομβαρδία, στην κομητεία του Μιλάνου, στην περιοχή του Concorezzo. Εκεί συναντήθηκε με κάποιον που λεγόταν Μάρκος, ο οποίος ήρθε από ένα μέρος εκεί κοντά που λεγόταν Cologina και τον πλάνεψε[xxviii]»\nΜε το «post longum tempus» εννοείται το χρονικό διάστημα από την εποχή που εμφανίστηκε η αίρεση στην Γαλλία. Οι νοτάριοι δεν ήταν εκκλησιαστικό αξίωμα στους Καθαρούς, αλλά μέλη των κοινοτήτων με ευχέρια στην χρήση των λατινικών. Το Concorezzo ήταν κωμόπολη έξω από το Μιλάνο, κέντρο της μετριοπαθούς δυαρχίας μέχρι τα μέσα του ΙΓ’ αι. Αρχικά ο Μάρκος κατάφερε να προσυλητίσει τρεις από τους φίλους του: Τον Ιωάννη τον Εβραίο, ο οποίος ήταν υφαντής, τον Ιωσήφ τον σιδερά και τον Aldricus de Bando. Άκουσαν ότι ο επίσκοπος τους βρισκόταν στην Νάπολη και κατευθύνθηκαν εκεί όπου έμειναν έναν χρόνο, όσο διαρκούσε ο χρόνος άσκησης στην αυστηρή ζωή της αίρεσης. Στην συνέχεια ο Μάρκος έλαβε το χρίσμα (consolamentum) και διορίστηκε διάκονος από τον επίσκοπο Γαλλίας. Από κει πήγε στην Λομβαρδία και προσυλήτισε πολλούς[xxix]. Σε μια σημείωση στο περιθώριο αναφέρεται ότι\n«αυτοί οι άνθρωποι έφεραν την αίρεση στην Λομβαρδία από την Νάπολη: ο Μάρκος, ο Ιωάννης ο Εβραίος, ο Ιωσήφ και ο Aldricus, περίπου το 1174[xxx]»\n«Κάποιος άνθρωπος με το όνομα παπα Νικήτας, που ήρθε στη Λομβαρδία από την περιοχή της Κωνσταντινούπολης, άρχισε να κριτικάρει την ordo Bulgariae, την οποία είχε λάβει ο Μάρκος. Ως συνέπεια, ο επίσκοπος Μάρκος και οι ακόλουθοί του άρχισαν να έχουν αμφιβολίες, και εγκαταλείποντας την ordo Bulgariae, έλαβαν από τον Νικήτα την ordo Drugonthia[xxxi]».\n«Μετά από καιρό, κάποιος που λέγονταν παπα Νικήτας, που ήταν επίσκοπος αυτών των ανθρώπων στην Κωνσταντινούπολη, ήρθε [στη Λομβαρδία] και είπε: Είστε τόσοι, όπως καλά φαίνεται, ώστε πρέπει να έχετε επίσκοπο. Έτσι, διάλεξαν τον Μάρκο ως επίσκοπο, και όλοι οι παραπάνω αναφερόμενοι Λομβαρδοί, Τοσκάνοι και κάτοικοι της Marches αποδέχτηκαν την αρμοδιότητά του. Και ο παπα Νικήτας τον διόρισε στο αξίωμα[xxxii]».\nδ. Η Σύνοδος του Saint-Felix και το πρόβλημα των πηγων.\nΤο επόμενο γεγονός είναι ακόμη πιο σημαντικό για την ιστορία του Βογομιλισμού και των Καθαρών, αλλά δυστυχώς οι πληροφορίες προέρχονται από αμφιβαλλόμενη πηγή. Πρόκειται για ένα έγρραφο, το οποίο περιέχει τα πρακτικά μιας συνόδου στον Saint-Felix της Languedoc. Στην σύνοδο αυτή παραβρίσκονταν ο παπα Νικήτας και επίσκοποι των Καθαρών και έλαβε χώρα, σύμφωνα πάντα με το έγγραφο, το 1167. Το πρόβλημα έγκειται στο ότι το αυθεντικό χειρόγραφο δεν υπάρχει πουθενά. Αναφέρεται μόνο από τον Guillaume Besse, στην Histoire des ducs, marquis et comtes de Narbonne, Paris 1660, pp 483-6, κι εκεί υπάρχει τυπωμένο αντίγραφο. Τιτλοφορείται ως «Charte de Niquinta, Antipape des Heretiques Albigeois, contenant les Ordinations des Evesques de sa secte, par lui faites en Languedoc, à moy communiqué par feu M. Caseneuve, Prebendier au Chapitre de l’ Eglise de Sainct Estienne de Tolose, en l’ an 1652».\nΗ γνησιότητα του εγγράφου έχει αμφισβητηθεί έντονα[xxxiv]. Ωστόσο η ιστορική του αξία οδήγησε στην δημιουργία μιας επιτροπής υπό την αιγίδα του Recherche et d’ Histoire des Textes, αποτελούμενης από τους Jaques Dalarun, Annie Dufour, Anne Grandoux, Denis Muzerelle και Fabio Zinelli, για την εξέταση της γνησιότητάς του. Η επιτροπή αποφάνθηκε το 2001 ότι το κείμενο, το οποίο περιέχεται στο βιβλίο του Guillaume Besse, είναι γνήσιο[xxxv].\n«Το έτος 1167 από την Σάρκωση του Κυρίου, τον μήνα Μάιο. Τότε η Εκκλησία της Τουλούζης έφερε τον παπα Νικήτα στο καστρο του Saint-Félix, και μεγάλος αριθμός ανδρών και γυναικών που ανήκαν στην Εκκλησία της Τουλούζης και σε εκκλησίες άλλων περιοχών άρχισαν να λαμβάνουν το consolamentum, το οποίο άρχισε να χορηγεί ο Κύριος παπα Νικήτας[xxxvi]».\n«Με ρωτήσατε να σας πω αν τα έθιμα των πρώτων εκκλησιών ήταν βαριά ή ελαφρά. Σας λέω ότι οι Επτά Εκκλησίες της Ασίας ήταν ανεξάρτητες μεταξύ τους και καμιά από αυτές δεν έκανε κάτι που να παραβίαζε τα δικαιώματα των άλλων. Και οι Εκκλησίες της Ρωμανίας, της Δραγόβιτσα, της Melenguia, της Βουλγαρίας και της Δαλματίας έχουν συμφωνήσει, και καμιά δεν κάνει κάτι που να παραβιάζει τα δικαιώματα της άλλης. Κι έτσι έχουν ειρήνη μεταξύ τους. Πράξτε το ίδιο[xxxvii]».\nΕρώτημα γεννάται για το ποια είναι η εκκλησία Melenguia. Ο Y. Dossat[xxxviii] υπέθεσε ότι η ονομασία προέρχεται από την σλαβική φυλή που κατοικούσε στην Πελοπόννησο τα χρόνια του Κωνστατίνου Ζ’ Πορφυρογέννητου και αναφέρονται στο De Administrando Imperio L.: «Περί τῶν ἐν τῷ θέματι Πελοποννήσου Σκλάβων, τῶν τε Μηλιγγῶν καί Ἐζεριτῶν καί περί τῶν τελουμένων παρ’ αὐτῶν πάκτων[xxxix]». Σε καμιά πραγματική ιστορική πηγή δεν μαρτυρείται η ύπαρξη βογομιλικών κοινοτήτων στην Πελοπόννησο. Στο Περί δαιμόνων αναφέρθηκαν κοινότητες στην Θεσσαλία και Στερεά Ελλάδα, όχι νοτιότερα. Μπορεί κάποιος να υποθέσει ότι λόγω της ύπαρξης σλαβικού πληθυσμού στον Ταΰγετο και δεδομένου του «ιεραποστολικού» ζήλου των Βογομίλων, ενδέχεται να διαδόθηκε η αίρεση εκεί. Πέραν, όμως, από την μαρτυρία του εγγράφου του Saint-Félix δεν υπάρχει κάτι θετικότερο. Ως εκκλησία της Ρωμανίας εννοείται η βογομιλική της Κωνσταντινούπολης στην οποία προήδρευε ο ίδιος.\nΤο κείμενο του Saint-Félix παρέχει πρωτογενείς και μοναδικές πληροφορίες. Κατ’ αρχάς παρουσιάζει διοικητική οργάνωση εντός της αίρεσης και μάλιστα σε εποχή κατά την οποία πιστεύονταν ότι κάτι τέτοιο δεν υπήρχε. Παρουσιάζει την επισκοπική οργάνωση ήδη από το 1160 μ.Χ. Ταυτόχρονα δειχνει ότι οι Καθαροί είχαν συνείδηση ότι ανήκαν σε ένα ευρύτερο πνευματικό κίνημα που δεν περιορίζονταν μόνο στα στενά όρια της τοπικής ομάδας. Η σύγκληση συνόδου δείχνει σεβασμό προς αυτήν την συλλογική κοινότητα και ότι κανένας επίσκοπος δεν θεωρούσε τον εαυτό του τύπου αιρεσιάρχη, ώστε οι δικές του αποφάσεις να καθορίζουν την πορεία της κοινότητας, σε σοβαρά πνευματικά θέματα τουλάχιστον. Ωστόσο, από την ομιλία του Θωμά φαίνεται ότι οι δεσμοί μεταξύ των εκκλησιών ήταν χαλαροί κι έφταναν μέχρι του σημείου της αναγνωρίσεως της τοπικής αρμοδιότητας της καθεμιάς. Καμιά δεν νομιμοποιούνταν να προσπαθήσει να επεκταθεί στον ζωτικό χώρο της άλλης.\n«Εν τω μεταξύ, κυκλοφόρησε η φήμη, ότι κάποιοι ψετο-αδελφοί, και συγκεκριμένα ο Bernard, ο γιος του Raymond, και άλλοι αιρεσιάρχες, μετασχηματίσθηκαν σε άγγελους φωτός, ενώ ήτανε του Σατανά, και διδάσκοντας ό,τι είναι αντίθετο στην χριστιανική πίστη, παραπλάνησαν τα μυαλά πολλών με τις αιρετικές διδασκαλίες τους και τους έσυραν μαζί τους στην απώλεια».\n«Μετά το έτος 1170 από την Ενσάρκωση του κάποιος καρδινάλιος, απεσταλμένος του Πάπα, πολιόρκησε την Lavaur και ανάγκασε τους αιρετικούς εκεί να παραδοθούν. Δύο από τους αιρεσιάρχες μεταστράφηκαν στην Καθολική πίστη. Ο καρδινάλιος τοποθέησε τον έναν από αυτούς, τον Bernard Raymond, στον καθεδρικό ναό του Αγίου Στεφάνου στην Τουλούζη, και τον άλλο στο μοναστήρι του Saint-Sernin, ως αναγνώστες. Θυμάμαι ότι σαν παιδί είχα ακούσει για τον Bernard Raymond (αυτόν που είχε ανατεθεί στον καθεδρικό ναό) και να αναφέρονται σ’ αυτόν ως “Αριανό”[xlviii]».\nε. Οι κοινότητες μετά την Σύνοδο.\nΟ Μάρκος συνελήφθη και φυλακίστηκε κατά το ταξίδι της επιστροφής του στην Λομβαρδία. Από την φυλακή έστειλε επιστολή στους δικούς του, συνιστώντας τους να εκλέξουν τον διάδοχό του.. Στην θέση του εκλέχτηκε ο Ιωάννης ο Εβραίος, ο οποίος τον επισκέφτηκε στην φυλακή και διορίστηκε επίσκοπος από αυτόν. Στην συνέχεια ο Μάρκος αφέθηκε ελεύθερος, αλλά πέθανε μέσα σε σύντομο χρονικό διάστημα. Για να λυθεί το πρόβλημα της διαδοχής από τον παπα Νικήτα\n«όλοι οι Καθαροί, ο Ιωάννης ο Εβραίος και οι υπόλοιποι, αμφέβαλαν αν ο παπα Νικήτας είχε άσχημο τέλος, αυτός από τον οποίο ο επίσκοπος Μάρκος που χειροτόνησε τον Ιωάννη, είχε λάβει την διαδοχή[liv]»\nΑναρτήθηκε από Φωτεινή στις 9:31 π.μ.\nΕτικέτες Αιρέσεις, Βογόμιλοι, Ελλάδα, ιστορία, Καθαροί\n"ΛΟΙΠΟΝ ΑΡΙΣΤΟΤΕΛΗ..ΕΙΤΕ ΥΠΑΡΧΟΥΜΕ ΕΙΤΕ ΔΕΝ ΥΠΑΡΧΟ...\nΝΑ ΚΑΝΟΥΜΕ ΚΑΤΙ....\nΚΑΜΙΛΟ ΤΟΡΡΕΣ..."ΔΕΝ ΕΙΜΑΙ ΓΙΑ ΠΟΥΛΗΜΑ ΑΜΙΓΚΟΣ"!!!...\nΗ ΜΗ ΕΥΘΥΝΗ ΑΠΕΚΤΗΣΕ ΤΗΝ ΠΝΕΥΜΑΤΙΚΟΤΗΤΑ ΠΟΥ ΤΗΣ ΕΛ...\nΟΙ ΒΟΓΟΜΙΛΟΙ..[Μέρος ΣΤ΄]\nΟΙ ΒΟΓΟΜΙΛΟΙ...[Μέρος Ε΄]\nΟΙ ΒΟΓΟΜΙΛΟΙ [Μέρος Δ΄]\nΟΙ ΒΟΓΟΜΙΛΟΙ..[Μέρος Β΄]


ΑρχικήΔιακοπές στα Ελληνικά ΝησιάΔιακοπές στην Τήλο\nΔιακοπές στη Τήλο\nΓνωρίζοντας τις ανάγκες του Έλληνα ταξιδιώτη, αλλά κυρίως του ξένου σύγχρονου ταξιδευτή που χάνεται στην άπειρη πληροφόρηση του internet, η έμπειρη ομάδα του Greecehotelholiday.com είναι εδώ για να του δώσει λύσεις, ιδέες και χρήσιμες πληροφορίες, σε ό,τι αφορά το πλάνο των διακοπών του. Έχοντας εμπειρία 35 χρόνων στον τουρισμό, συνθέτει έναν ιδανικό ταξιδιωτικό οδηγό και δίνει με τον καλύτερο τρόπο απαντήσεις στα ερωτήματα που θέτει κανείς όταν σχεδιάζει διακοπές στη Τήλο : Πώς θα πάω, πού θα μείνω, πώς θα μετακινηθώ, τι θα δω και θα κάνω στη Τήλο;\nΤήλος - αξέχαστες διακοπές\nΤήλος - ιστορία και πολιτισμός\nΗ Τήλος είναι ένα μικρό νησάκι των Δωδεκανήσων που βρίσκεται μεταξύ Νισύρου και Χάλκης. Η γη είναι βραχώδης, με εξαίρεση μια μικρή κοιλάδα στη μέση του νησιού. Η Χώρα είναι το Μεγάλο Χωριό που απλώνεται στις απότομες πλαγιές ενός λόφου. Στην κορυφή του λόφου βρίσκεται ένα αρχαίο κάστρο που χτίστηκε από τους Ιππότες του Αγίου Ιωάννη. Άλλοι οικισμοί του νησιού είναι τα Λιβάδια, δίπλα στο λιμάνι, η Έριστος ένα ήσυχο απομονωμένο χωριό, το Μικρό Χωριό, χτισμένο στους λόφους πάνω από τα Λιβάδια και το γραφικό παραδοσιακό χωριό του Αγίου Αντωνίου. Το νησί προσφέρεται για ήρεμες διακοπές χαλάρωσης με αρχαιολογικό ενδιαφέρον με τα αρχαία, βυζαντινά αλλά και παλαιοντολογικά ευρήματα.\nΑστυνομία +30 22460 44222\nΛιμεναρχείο +30 22460 44350\nΑγροτικό Ιατρείο (Μεγάλο Χωριό) +30 22460 44210\nΑγροτικό Ιατρείο (Λιβάδεια) +30 22460 44219\nΤουριστικές Πληροφορίες +30 22460 44075\nΤαχυδρομείο +30 22460 44249\nΑκτοπλοϊκά εισιτήρια Τήλου, Δρομολόγια, Προσφορές\nΚρατήστε εισιτήρια πλοίων για Τήλο, εύκολα και άμεσα, μέσω του online συστήματος μας, κάνοντας το ταξίδι σας μια απλή διαδικασία. Η κράτηση του εισιτηρίου δεν χρειάζεται πλέον κόπο, αφού με την online κράτηση ακτοπλοϊκού εισιτηρίου έχετε τη δυνατότητα να παραλάβετε το εισητήριο σας στο λιμάνι πριν την αναχώρηση σας, στα ειδικά γκισέ της ακτοπλοϊκής εταιρείας με την οποία ταξιδεύετε. Έχετε υπόψιν σας ότι κάποιες ακτοπλοϊκές εταιρείες δεν εκδίδουν εισιτήρια στο λιμάνι της αναχώρησης, γι' αυτό αναλαμβάνουμε εμείς να σας αποστείλουμε τα εισιτήρια, με μεταφορική εταιρεία (courier), εγκαίρως πριν την ημερομηνία αναχώρησης στο χώρο σας.\nΗ αναχώρηση των πλοίων για Τήλο γίνεται από το λιμάνι του Πειραιά (Piraeus), με προορισμό το λιμάνι της Τήλου. Η διάρκεια του ταξιδιού σας ποικίλει ανάλογα το δρομολόγιο και τον τύπο του πλοίου (συμβατικό ή ταχύπλοο). Το online σύστημα κρατήσεων, σας πληροφορεί και για την ακριβή ώρα αναχώρησης και άφιξής σας, καθώς και για το ναύλο. Η Τήλος συνδέεται ακτοπλοϊκά με πολλά νησιά των Δωδεκανήσων.\nΠροσφορές ακτοπλοϊκών εισιτηρίων για Τήλο\nΑεροπορικά εισιτήρια για Τήλο, Πτήσεις, Προσφορές\nΗ Τήλος δεν έχει αεροδρόμιο. Το πλησιέστερο αεροδρόμιο είναι ο Διεθνής Αερολιμένας Ρόδου "Διαγόρας" (Rhodes - International Airport "Diagoras"), (δείτε αεροπορικά Ρόδος).\nΞενοδοχεία στη Τήλο, Κατάλογος, Προσφορές\nΤο Greecehotelholiday.com σας παρέχει έναν μεγάλο, αξιόλογο και περιεκτικό κατάλογο ξενοδοχείων της Τήλου. Η πλοήγηση στον κατάλογο γίνεται ευκολότερη, μέσα από τα πεδία αναζήτησης ξενοδοχείων ανά περιοχή ή όνομα ξενοδοχείου.\nΦθηνά ξενοδοχεία στη Τήλο\nΑν προτιμάτε οικονομικές διακοπές και αναζητάτε φθηνά ξενοδοχεία στη Τήλο (ξενοδοχεία, δωμάτια ή διαμερίσματα 3, 2, 1 αστέρων), τότε μέσα από την ενότητα Φθηνά Ξενοδοχεία στην Ελλάδα θα βρείτε τον ιδανικό τόπο διαμονής, και δεν θα ξοδέψετε πολλά χρήματα.\nΠροσφορές ξενοδοχείων στη Τήλο\nΕπωφεληθείτε από τις προσφορές ξενοδοχείων στη Τήλο, που ενδεχομένως θα βρείτε στη σελίδα μας Προσφορές Ξενοδοχείων στην Ελλάδα. Έχετε υπόψιν σας, ότι στις λίστες των καταλυμάτων, αυτά που έχουν προσφορές φέρουν την ειδική σήμανση <special offer>.\nΕκδρομές, Αξιοθέατα στη Τήλο\nΑξιοθέατα στη Τήλο\nΚατά τη διάρκεια της επίσκεψής σας στο νησί της Τήλου, αξίζει να περπατήσετε γύρω από τις ακόλουθες θέσεις:\n- Στο Μεγάλο Χωριό για να επισκεφτείτε Νεκρόπολη, το Μουσείο της Τήλου που περιέχει τις ανασκαφές από το σπήλαιο Χαρκαδιό, πολλά μοναστήρια και τα ερείπια του Κάστρου.\n- Το Κάστρο των Ιπποτών. Το μόνο τμήμα του κάστρου που σώζεται είναι ο εξωτερικός τοίχος. Βρίσκεται στην κορυφή του λόφου, πάνω από το Μεγάλο Χωριό. Χτίστηκε κατά την Βυζαντινή περίοδο και αποτελεί ένα επιβλητικό μνημεί. Θα σας συναρπάσει με την εκπληκτική θέα που προσφέρεται στην κορυφή.\n- Το Κάστρο της Αγιοσυκιάς, το οποίο είναι ένα κάστρο του 15ου αιώνα και περιλαμβάνει ερείπια της εκκλησίας.\n- Το Μεσαιωνικό Κάστρο της Μεσσαρίας. - Το Σπήλαιο Χαρκαδιό που περιέχει παλαιοντολογικά ευρήματα.\n- Νεκροταφείο Αγίου Αντωνίου, αρχαίο και βυζαντινό νεκροταφείο που διατηρεί την αρχαία του θέση και είναι γεμάτο από επιγραφές και τάφους ανάγλυφο\n- Τα Μοναστήρια Ταξιάρχης και Αγίου Αντώνιος. - Το Καστέλο, βραχώδες ύψωμα που έχει μεσαιωνικά ερείπια πύργου.\nΟι Παραλίες της Τήλου είναι για όλα τα γούστα. Προς τον Αγίο Παντελεήμονα είναι η παραλία της Πλάκας. Η μεγαλύτερη παραλία βρίσκεται κάτω από την κοιλάδα της Ερίστου, κοντά στα Λιβάδια, που ονομάζεται Λεθρά και η παραλία Σκάφης η οποία είναι προσβάσιμη από το μονοπάτι που ξεκινά από το Μεγάλο Χωριό.\nΕστιατόρια και νυχτερινή ζωή στη Τήλο\nΟι παραδοσιακές συνταγές της Τήλου περιλαμβάνουν ιδιαίτερες παραδοσιακές γεύσεις που θα βρει κανείς σε όλα τα χωριά του νησιού. Αυτά τα νόστιμα φαγητά γίνονται ακόμα πιο ξεχωριστή, καθώς ο Τήλιοι χρησιμοποιούν τοπικά προϊόντα για την προετοιμασία τους. Στα παραθαλάσσια χωριά, οι ψαροταβέρνες σερβίρουν φρέσκο ψάρι, ανάλογα με την εποχή. Η νυχτερινή ζωή του νησιού είναι πιο έντονη κατά τη διάρκεια της τουριστικής περιόδου, στα καφέ-μπαρ των χωριών της Ερίστου, στα Λιβάδια και το Μεγάλο Χωριό.\nΒίντεο από Τήλο


JohnBlog - Super League 2.0\nGreek Football Stories Blog about Super League Greece\nAbout Giannis Ikonomidis\nSuper League 2.0\nWritten by Giannis Ikonomidis\nΗ αλήθεια είναι πως το ελληνικό πρωτάθλημα έχει τρομερά περιθώρια βελτίωσης. Βέβαια δεν είναι μόνο αθλητικό το θέμα της οργάνωσης του πρωταθλήματος, καθώς στον βρώμικο χώρο του ελληνικού ποδοσφαίρου κανένα θέμα δεν έχει να κάνει (μόνο) με τον αθλητισμό ή με το θέαμα.\nΜέχρι τώρα το πρωτάθλημα έχει 16 ομάδες και αυτές κατά την γνώμη μου είναι πολλές για μια χώρα με το μέγεθος της Ελλάδας. Δεν μπορούνε να υπάρχουν τόσες πολλές ομάδες, οι οποίες περιμένουν να έχουν και κόσμο για να κόβουν εισιτήρια ή να πουλάνε φανέλες κτλ. Η αλήθεια του πως συντηρούνται οι μικρές ομάδες είναι διαφορετική και γνωστή στο ελληνικό κοινό και φυσικά και έχει να κάνει με τη βρωμιά που έχει κυριεύσει τον χώρο. Ωστόσο υπάρχουν μοντέλα δόμησης του πρωταθλήματος που πιθανότατα θα ταίριαζαν καλύτερα στα δεδομένα και στα κυβικά του ελληνικού ποδοσφαίρου.\nΈνα τέτοιο μοντέλο είναι αυτό του ελβετικού πρωταθλήματος. Στην Ελβετία υπάρχουν 10 ομάδες στην πρώτη κατηγορία. Αυτές οι 10 ομάδες παίζουν 4 γύρους πρωταθλήματος για να βγει ένα σύνολο αγώνων που θα καλύψει ένα πρόγραμμα για την διάρκεια μιας σεζόν. Επομένως η κάθε ομάδα διασταυρώνεται από 2 φορές με τις υπόλοιπες και έτσι υπάρχουν τέσσερις αγώνες μεταξύ όλων των ομάδων.\nΑν αυτό το μοντέλο εφαρμοζόταν και στο ελληνικό πρωτάθλημα τότε θα είχαμε τις εξής διαφορές. Καταρχάς περισσότερα ντέρμπι. Τώρα με τα επεισόδια που γίνονται στα ντέρμπι στην Ελλάδα δεν ξέρω αν θα ήταν απαραίτητα καλό να αυξηθεί ο αριθμός τους, αλλά ας το παραβλέψουμε αυτό. Περισσότερα ντέρμπι αυξάνουν το ενδιαφέρον των φιλάθλων και φυσικά προσελκύουν περισσότερο κόσμο στα γήπεδα, στις καφετέριες κτλ. Κέρδος βγαίνει και για τις μικρές ομάδες. Μέχρι σήμερα οι μικρές ομάδες κόβουν σημαντικό αριθμό εισιτηρίων σε δυο περιπτώσεις. Σε κάποιο τοπικό ντέρμπι και σε αγώνες που αντιμετωπίζουν τους μεγάλους της κατηγορίας. Και με το ελβετικό μοντέλο πρωταθλήματος θα έχουν από δυο εντός έδρας αγώνες με κάθε έναν από τους μεγάλους. Στο κομμάτι των τηλεοπτικών εσόδων της κάθε ομάδας τα πράγματα θα αλλάξουν αρκετά. Κάθε ομάδα της πρώτης κατηγορίας θα μπορεί να διαπραγματευτεί με διαφορετικά κριτήρια το τηλεοπτικό της συμβόλαιο προσφέροντας πιο ποιοτικότερους αγώνες, σχεδόν αποκλειστικά.\nΠέραν του οικονομικού κέρδους των ομάδων, υπάρχει και το αγωνιστικό. Το επίπεδο δυσκολίας θα διπλασιαστεί αυτόματα κάτι το οποίο θα οδηγήσει τις ομάδες να γίνονται ακόμα καλύτερες για να ανταποκριθούν στις νέες πλέον απαιτήσεις του πρωταθλήματος. Ακόμα και για παίκτες του εξωτερικού θα γίνει πιο ελκυστικό το πρωτάθλημα μας για να έρχονται και να παίζουν. Κάτι το οποίο θα τις κάνει και καλύτερες στα ευρωπαϊκά παιχνίδια, μιας και η διαφορά του πρωταθλήματος μας δεν θα είναι πλέον τεράστια με αυτά των περισσότερων άλλων χωρών στην Ευρώπη. Μπορεί να μην γίνουμε Premier League, αλλά σίγουρα θα στεκόμαστε καλύτερα απέναντι σε μεγαθήρια του ευρωπαϊκού ποδοσφαίρου.\nΠέρα από το κέρδος των ομάδων ωστόσο θα βγουν και άλλοι κερδισμένοι. Καταρχάς το πρωτάθλημα θα γίνει πιο εμπορικό και πιο ανταγωνιστικό, με περισσότερα ντέρμπι που θα κρίνουν τον τίτλο. Ακόμα όμως και τα υπόλοιπα ματς πλην των ντέρμπι θα έχουν μεγαλύτερη σημασία για όποιον καίγεται να πάρει βαθμούς, με στόχο το πρωτάθλημα ή την παραμονή. Ένα ακόμα πράγμα που θα αλλάξει είναι η μείωση των αγώνων που κρίνονται τουλάχιστον βαρετοί. Υπάρχουν αρκετά ματς τα οποία σαν θέαμα δεν βλέπονται και αυτό θα αλλάξει με την ύπαρξη των 10 καλύτερων ομάδων της χώρας στην πρώτη κατηγορία και τους συνεχόμενους αγώνες μεταξύ τους.\nΦανταστείτε ένα πρωτάθλημα με, για παράδειγμα αυτές τις 10 ομάδες:\nΠαναθηναϊκός, Ολυμπιακός, ΑΕΚ, ΠΑΟΚ, Άρης, Πανιώνιος, Λάρισα, Ατρόμητος; Και με ομάδες όπως ο Ηρακλής, ΠΑΣ Γιάννινα, η Παναχαϊκή, ο ΟΦΗ ή η Ξάνθη να κοντράρουν στα ίσα για μια θέση στην πρώτη κατηγορία.\nΈνα τέτοιο πρωτάθλημα ταιριάζει πολύ καλύτερα στην χώρα μας και στις δυνατότητες που έχει και που μπορεί να υποστηρίξει.\nΗ Ελλάδα δεν έχει κακές ομάδες και πρέπει να το εκμεταλλευτεί αυτό.\nCopyright © 2019 JohnBlog


Ιστολόγιο Μιχάλη Καραδημητρίου: Ένα νέο όραμα ανατέλλει!\nΈνα νέο όραμα ανατέλλει!\nΕθνικές Εκλογές 2009 - Ένα νέο όραμα ανατέλλει!\nέχουν μείνει λίγες ακόμα μέρες μέχρι την Κυριακή 4 Οκτώβρη. Λίγες μέρες μέχρι την ημέρα που καλούμαστε να δώσουμε με την ψήφο μας το μήνυμα του Κυρίαρχου Λαού, ψηφίζοντας το πολιτικό κόμμα που θα κλιθεί να βγάλει την χώρα από την πολυδιάστατη κρίση που έχει περιέλθει.\nΚαι η κρίση αυτή δεν είναι μόνο η οικονομική, είναι κρίση αξιών, αρχών και εμπιστοσύνης του πολίτη στο πολιτικό μας σύστημα.\nΟι εθνικές εκλογές πραγματοποιούνται μόλις λίγους μήνες μετά τις Ευρωεκλογές και 2 χρόνια μετά τις τελευταίες Εθνικές Εκλογές. Παράλληλα και λίγους μήνες πριν την κατάθεση του νέου Προϋπολογισμού εν το μέσω μιας δυσμενούς οικονομικής κατάστασης για την χώρα. Με δεδομένα την αύξηση του δημοσίου Ελλείμματος, την μείωση της ανάπτυξης σε αρνητικούς ρυθμούς, αλλά και την έκρηξη των χρεωμένων επιχειρήσεων και νοικοκυριών αυτές οι εκλογές είναι πραγματικά κρίσιμες για την χώρα.\nΑναμφίβολα λοιπόν η Οικονομία είναι το πρώτο θέμα της πολιτικής σύγκρουσης. Η οικονομική κατάσταση της χώρας βέβαια δεν είναι ασύνδετη από τα σοβαρά προβλήματα στον χώρο της Παιδείας, της Υγείας αλλά και γενικά της ποιότητας του κοινωνικού κράτους.\nΠαράλληλα στην δημόσια συζήτηση κυριαρχεί και το ζήτημα του ίδιου του Πολιτικού Συστήματος, με δεδομένη την κυριαρχία της Διαφθοράς και των σκανδάλων στον Δημόσιο βίο ειδικά τα τελευταία χρόνια. Το ήθος στην πολιτική και η νομιμότητα των πολιτικών πράξεων είναι ζητήματα που “βασάνισαν” την κοινή γνώμη τα τελευταία χρόνια. Ποιος άλλωστε μπορεί να ξεχάσει τα σκάνδαλα της Νέας Δημοκρατίας και την πλήρης αδιαφάνεια στην λειτουργία του κράτους τα χρόνια που πέρασαν. Και βεβαίως ποιος μπορεί να ξεχάσει την παραγραφή και την συγκάλυψη που ακολούθησε.\nΣήμερα καλούμαστε να επιλέξουμε μια νέα πορεία για την χώρα. Να επιλέξουμε μια ουσιαστική και ριζοσπαστική αλλαγή πορείας με πυξίδα ένα κράτος δικαίου που λειτουργεί με σεβασμό προς τον πολίτη, με διαφάνεια, με αποτελεσματικότητα και πάνω από όλα με αρχές και αξίες.\nΗ Αλλαγή αυτή οφείλει να συνοδευτεί και με μια άλλη αντίληψη των πολιτών για την πολιτική το ρόλο των πολιτικών. Την αντίληψη που θέλει τον πολιτικό ελεύθερο από συμφέροντα και εξαρτήσεις. Την αντίληψη που θέλει τον πολιτικό δέσμιο των ιδεών και αρχών του και όχι των οικονομικών και εκδοτικών κέντρων.\nΣε αυτή την νέα πορεία, σε αυτό το νέο όραμα ο Γιώργος Παπανδρέου μπήκε μπροστά από την πρώτη στιγμή. Υπηρέτησε και υπηρετεί όλα αυτά τα χρόνια με συνέπεια το όραμα του για αυτονομία της Πολιτικής. Υπηρέτησε και υπηρετεί την αντίληψη του νέου , προοδευτικού , συλλογικού μοντέλου. Υπηρέτησε και υπηρετεί τις ιδέες και τα οράματα του για μια Ελλάδα Ισχυρή που θα σέβεται και θα υπηρετεί τον πολίτη.\nΚαθώς τελειώνει η προεκλογική περίοδος έχει αξία να αξιολογήσουν οι πολίτες όχι μόνο τα λόγια στα προγράμματα, αλλά και τις πρακτικές των κομμάτων κατά την περίοδο αυτή. Ο Γιώργος Παπανδρέου μίλησε από την πρώτη μέρα για καθαρό περιβάλλον, καθαρά χέρια, καθαρά λόγια.\nΚαμία αφίσα - γιγαντοαφίσα του ΠΑ.ΣΟ.Κ. δεν κολλήθηκε σε καμία πόλη της Ελλάδας. Προστατεύουμε το περιβάλλον από την “αφισορύπανση” και αποφύγαμε το υπέρογκο οικονομικό κόστος ειδικά σε μια περίοδο οικονομικής ύφεσης Με έξοδα του ΠΑ.ΣΟ.Κ. και με εθελοντική δουλεία καθαρίστηκαν όλοι οι χώροι των κεντρικών ομιλιών του Προέδρου του ΠΑ.ΣΟ.Κ. Μιλώντας για Πράσινη Ανάπτυξη και προστασία του Περιβάλλοντος ξεκινάμε από τα απλά και καθημερινά. Μιλώντας για τον περιορισμό της σπατάλης το κάνουμε πράξη στο ίδιο το κόμμα.\nΗ προεκλογική καμπάνια του ΠΑ.ΣΟ.Κ. στηρίχθηκε αποκλειστικά στις συνδρομές των μελών του και στην κρατική επιχορήγηση. Το ΠΑ.ΣΟ.Κ. δεν δέχτηκε χορηγίες από κανένα επιχειρηματία. Τα οικονομικά του Κινήματος δημοσιεύονται όλα στο διαδίκτυο, όπως και στο διαδίκτυο δημοσιεύτηκε ακόμα και η προκήρυξη για ναύλωση αεροσκαφών μεταφοράς ετεροδημοτών, όπως και οι προσφορές των αεροπορικών εταιριών. Μιλώντας για διαφάνεια παντού, το κάνουμε πράξη, ξεκινώντας πάλι από το κόμμα.\nΓια τον Γιώργο Παπανδρέου και το Κίνημα μας οι εκλογές της 4ης Οκτώβρη δεν είναι το τέλος, αλλά η αρχή για μεγάλες ΑΛΛΑΓΕΣ και όχι κούφια μεταρρυθμιστική ρητορεία. Για εμάς η επόμενη μέρα, δεν είναι μέρα ρεβανσισμού μιας άλλης εποχής , αλλά μέρα για μια συλλογική προσπάθεια ανασυγκρότησης της Πατρίδας μας. Είναι η μέρα για να πάμε μπροστά, αφήνοντας πίσω το χτες. Είναι η μέρα για να πάμε μπροστά με ένα άλλο μοντέλο Ανάπτυξης την Πράσινη Ανάπτυξη. Είναι η μέρα να πάμε μπροστά με ένα άλλο μοντέλο λειτουργίας του Κράτους και των Θεσμών. Είναι η μέρα που θα μας ενώσει σε ένα συλλογικό όραμα.\nΣε αυτές τις εκλογές δεν συγκρούονται 2 κόμματα εξουσίας, αλλά δύο εντελώς διαφορετικές αντιλήψεις για την ίδια την εξουσία. Για το ΠΑ.ΣΟ.Κ. η εξουσία δεν είναι αυτοσκοπός, αλλά μέσον για την έκφραση της Λαϊκής Κυριαρχίας. Για το ΠΑ.ΣΟ.Κ. το κράτος δεν είναι “λάφυρο” του πρώτου κόμματος, αλλά υπηρέτης του Κυρίαρχου Λαού.\nΑναρτήθηκε από Καραδημητρίου Μιχάλης στις 11:49 μ.μ.


Η ασκητική τροφή του Μεγάλου Αντωνίου | ΝΙΚΟΛΑΟΣ ΣΩΤΗΡΟΠΟΥΛΟΣ\nΗ ασκητική τροφή του Μεγάλου Αντωνίου\nΓια την εορτή του Μ. Αντωνίου που ήταν προχθες, παρουσιάζουμε πολύ μικρό απομαγνητοφωνημένο απόσπασμα απο την πολύ ωφέλιμη παλαιά ομιλία του μακαριστού Ιεραπόστολου Θεολόγου Νικολάου Σωτηρόπουλου, με θέμα «Ο Μέγας Αντώνιος».\nΗ τροφή, ο γαργαλισμός του εντέρου είναι μεγάλος πειρασμός, μόνιμος, καθημερινός πειρασμός. Η γαστριμαργία είναι θανάσιμο πάθος.\nΠολέμησε αυτό το πάθος ο Αντώνιος.\nΤί ήταν η τροφή του; Έτρωγε μια φορά την ημέρα μετά το ηλιοβασίλεμα ή μια φορά στις 2 ή στις 3 ή 4 ημέρες μια φορά.\nΚαι τί έτρωγε; Νεώτερος; Ψωμί και νερό.\nΌταν γήρασε; Έτρωγε και λίγο λάδι και καμιά ελιά και λίγα όσπρια.\nΔείτε και Η ενδυμασία του Μεγάλου Αντωνίου παρόμοια με του αγίου Ιωάννου του Προδρόμου, πατώντας ΕΔΩ


Έγραψε ιστορία ο ΑΟ Καραβάς! | Abola.gr\nΈγραψε ιστορία ο ΑΟ Καραβάς!\nby Kώστας Παλαιολόγος Μάρτιος 14, 2018\nΤην μεγάλη έκπληξη πραγματοποίησε ο ΑΟ Καραβάς θριαμβεύοντας του Εθνικού με 1-0 στο «Γ. Καραϊσκάκης» κια αναδείχθηκε Κυπελλουχος Πειραιά για πρώτη φορά στην ιστορία του.\nΟ ΑΟ Καραβάς αποτελεί πλέον τον νέο Κυπελλούχο της ΕΠΣ Πειραιά.\nΗ φιλόδοξη ομάδα έκανε την μεγάλη έκπληξη κι επικράτησε με 1-0 του κατά μία κατηγορία ανώτερό του Εθνικού Πειραιά με 1-0 στον τελικό του «Γ. Καραϊσκάκης» και κατ΄κτησε για πρώτη φορά το βαρύτιμ τρόπαιο στην ιστορία του!\nΜεγάλος πρωταγωνιστής ο Λουίς Μπεσού, ο οποίος με το γκολ, που πέτυχε στο 67’ χάρθις στην ομάδα του το βαρύτιμο τρόπαιο κι αναδείχθηκε MVP του τελικού\nΜε ιδαιίτερη όρεξη για την κατάκτηση του Κυπέλλου μπήκαν και οι δύο ομάδες στον τελικό. Ο Εθνικός, εκμεταλλευόμενος την ποιότητά του και την διαφορά μίας κατηγορίας, που τον χώριζε από τον αντίπαλό του.\nΤην ίδια στιγμή, ο ι παίκτες του Καραβά προσπαθούσαμν με δική ζώνη άμυνα ς να κρατήσουν τους αντιπάλους μακριά από την περιοχή τους. Με όπλο την αγωνισιτκή τους πειθαρχία και το γεογνός ότι οι γραμμές εήταν πολύ κοντά μεταξύ τους, οι ποδοσφαιριστές του Παύλου Κόκκοτου, δεν επέτρεπαν να δεχθούν πολλές φάσεις.\nΤο συγκρότημα του Νίκου Νεντίδη έχασε την πρώτη του κλασική ευκαιρία στο 14’ όταν ο Μακρυφγιάννης βρέθηκε σε θέση βολής, όμως το σουτ, που επιχείρησε, προσέκρους στον συμπαίκτη του , τον Μάναλη και η ευκαιρία χάθηκε.\nΗ δεύτερη σημαντική φάση για τον Εθνικό ήταν η απευθεάις φάουλ του Μακρυγιάννη, που πέρασε λίγο άουτ .\nΣτο 36’ χάθηκε η σημαντικότερη φάση για τον Εθνικό. Από λάθος του Μπιλίμπασι, ο Λεωνιδόπουλος πάσαρε στον Μακρυγιάννη, ο οποίςο νικήθηκε» από τον Τζανέτο στο τετ α τετ, ενω΄στο 40’ ήταν η σειρά του πολύ κινητικού Ντα Σίλβα να απειλήσι για λογαριαμς΄του Εθνκού, όμως η ατομική του ενέργεια δεν τελεσφόρησε, αφού το σουτ που επιχείρης,ε ε΄φυγε λίγο πα΄νω από τα δοκάρια του Τζανέτου,\nΟ Καραβάς άρχισε να … ξεμυτά από την περιοχή του, προκαλώντα ςπροβλήματα στη οργάνωση του παιχνιδιού του Εθνικού.\nΟ τεχνικός των «κυανόελυκων» Νίκος Νεντίδης επιστράτευσε όλα του τα «βαρθιά χαρτιά», με πιο σημαντική την είσοδο του Κατσικοκέρη, ποντάροντας σητν εμπειρία ακι τη ποιότητα του άλλοτε άσου της ΑΕΚ και του Εργοτέλη,\nΌμως ο Καραβάς, ήταν η ομάδα, που … απειλούσε. Έτσι, αφού αρχικα΄στο 60’ ο Φούντα ςδεν κατάφερε να ευστοχήσει, καθώς νικήθηκε στο τετ α τετ από τον τερματοφύλακα του Εθνικού, τον Βουτσινά, φτάσαμε στο 67’.\nΜπεσού και γκολ!\nΕίναι η μεγάλη στιγμή για τον Καραβά, η οποία έκρινε τον τελικό.\nΟ Ζαρκάδας επιχείρησε την σ΄’εντρα από τα δεξιά και ο προωθημένος Μπεσού με κεφαλια΄έστειλε την μπαάλ στο δοκάρι. Στην επαναφορά ΄μως, ο φορ από την Ακτή Ελεφαντοστού πήρε το … ριμπάουντ και με ψύχραιμο σουτ, χάρισε το βαρύτιμο τρόπαιο στην ομάδα του, μέσα σε έξαλλους πανηγυρισμούς!\nΟ Εθνικός μετά την … ψυχρολουσία του εις βάρος του τέρματος προσπάθησε να απειλήσει και στο 7-0’ έχασε τη σημαντικότερη ευκαιρία του με τον Κατσικοκέρη το σουτ του οποίου έφυγε λίγο άουτ\nΔιαιτήτευς εο Σπάθας. Κίτρινες είδαν οι Ζαρκάδας , Χονδρουδάκης.\nΑΟ ΚΑΡΑΒΑΣ:Τζανέτος, Ζαρκάδας, Λίμα, Καλιακούδας, Αναγωνστόπουλος, Μπιλίμπασι, Κουμεντάκος (92’ Μουλίδης0, Χατζηπαναγιώτης (75’ Λούκα), Μπσού, Φούντας (94’ Μελάς), Χονδρουδάκης\nΕΘΝΙΚΟΣ: Βουτσινάς, Μπένα, Γερόλυμος, Βενέτης, Πεχλιβανίδης, Ντα Σίλβα (66’ Τεγούσης), Κομνηνός (56’ Κατσικοκέρης), Κατίδης, Λεωνιδόπουλος (66’ Σώπασης), Μακυργιάννης, Μάναλης (75’ Παυλάκης)\nΣτην… έξοδο και ο Μαξακούλης… από το Αιγάλεω\nΚυπελλούχος ΕΠΣΘ η Νίκη Βόλου!\n«Συγχαίρουμε τον Καραβά για το Κύπελλο!»\nKώστας Παλαιολόγος Μάρτιος 14, 2018\n«Πέταξε» βαθμούς η Δόξα\nNάσος Φακίδης Δεκέμβριος 16, 2018\nΜε πάθος για νίκη o Ήφαιστος\nKώστας Παλαιολόγος Μάρτιος 30, 2018\nΣτο 1-1 Πανερυρθαϊκός και Παλαιό Φάληρο


Σπύρος Μπιμπίλας: "Χριστούγεννα είναι η αγάπη εν δράσει…. κάθε φορά που αγαπάμε, κάθε φορά που δίνουμε είναι Χριστούγεννα" - Polis Magazino\nΣπύρος Μπιμπίλας: “Χριστούγεννα είναι η αγάπη εν δράσει…. κάθε φορά που αγαπάμε, κάθε φορά που δίνουμε είναι Χριστούγεννα”\nΈνας άνθρωπος δοτικός, τρυφερός και πολυπράγμων. Ένας εξαιρετικός ηθοποιός, με πολυετή παρουσία στο θέατρο, το σινεμά και την τηλεόραση, αλλά και ένας ενεργός πολίτης που αγωνίζεται για τα δικαιώματα όχι μόνο τα δικά του αλλά και όλων μας.\nΔεν μένει αδιάφορος με όλα όσα συμβαίνουν γύρω μας και προσπαθεί με κάθε τρόπο να βοηθήσει τον καθένα μας. Έχει καταφέρει να έχει ισορροπία με όλα όσα ασχολείται αλλά και με την προσωπική του ζωή, την οποία φροντίζει με επιμέλεια και σεβασμό. Πάνω από 40 χρόνια καριέρας, έχοντας παίξει μέχρι σήμερα σε πάνω από 160 θεατρικές παραστάσεις, αμέτρητες κινηματογραφικές ταινίες και τηλεοπτικές παραγωγές.\n«Το θέατρο για μένα είναι πηγή ζωής. Θέατρο και ταξίδια, ήταν το όνειρό μου. Νιώθω ευτυχισμένος γιατί τα κατάφερα αλλά και ακόμη και σήμερα τα καταφέρνω. Από μικρός ήθελα να γίνω ηθοποιός, γεννήθηκα με αυτό. Για αυτό και είμαι ευτυχισμένος, γιατί κάνω αυτό που αγαπώ».\nΑεικίνητος, δε σταματά ποτέ….\n«Φέτος, κάνω κάτι ιδιαίτερα σπάνιο αλλά και δύσκολο, συμμετέχω σε τρεις διαφορετικές παραστάσεις ταυτόχρονα. Θέλει πολύ δουλειά, αλλά η δουλειά δε με τρομάζει, ίσα ίσα μου αρέσει πολύ. Άλλωστε από μικρός αυτό ονειρευόμουν…»\nΚαι τα όνειρα γίνονται πραγματικότητα όταν τα πιστεύεις και τα δουλεύεις!\n«Αυτή τη σεζόν λοιπόν, συμμετέχω στην παράσταση “Αλίμονο στους νέους” στο θέατρο Coronet. Είναι η γνωστή κομεντί του Σακελλάριου και Γιαννακόπουλου. Στην παράσταση αυτή συμμετέχω με τέσσερεις ρόλους και μάλιστα πολύ διαφορετικούς μεταξύ τους. Συμμετέχω επίσης στην παράσταση “Ανεβαίνοντας τη σκάλα” του Άγγελου Μοσχονά, στο θέατρο Αλκμήνη και τέλος στην παιδική παράσταση “Σταχτοπούτα” στο θέατρο Broadway».\nΠρόεδρος του ΤΑΣΕΗ (Ταμείο αλληλοβοήθειας Σωματείου Ελλήνων Ηθοποιών) εδώ και 14 χρόνια «τρέχει» αγόγγυστα για τα προβλήματα των ανήμπορων ηθοποιών.\n«Εκδώσαμε το νέο ημερολόγιο του ΤΑΣΕΗ (Ταμείο αλληλοβοήθειας Σωματείου Ελλήνων Ηθοποιών), που το έχω γράψει εγώ εξ ολοκλήρου. Πρόκειται για ένα βιβλίο, λεύκωμα που αφορά όλους τους Έλληνες καλλιτέχνες, από το 1850 έως σήμερα, που έχουν δράσει στο εξωτερικό. Η παρουσίασή του θα γίνει 14 Ιανουαρίου στο Εθνικό Θέατρο».\n«Κινηματογραφικά συμμετέχω στην ταινία “Λούγκερ” του Κώστα Χαραλάμπους, στην ταινία “Κλαδί στη φωτιά”, στην ταινία “Η Μυρσίνη δεν είναι πια εδώ” και την εμπορική ταινία “Ρόδα, τσάντα και κοπάνα Ν5”, γιατί μου αρέσει να παίζω και στα ποιοτικά αλλά και στα εμπορικά».\n«Ποτέ δεν κάνω σχέδια για το μέλλον….αφήνω τη ζωή να μου τα φέρει όπως θέλει αυτή».\nΈνας άνθρωπος βαθιά συναισθηματικός, γεμάτος αγάπη και καλοσύνη. Ο Σπύρος Μπιμπίλας μεταφέρει το μήνυμα των Χριστουγέννων, σκορπίζει την αγάπη του απλόχερα σε όλους μας.\nΠροηγούμενο άρθροΤα βιβλία της ΓΙΟΥΛΙΑΣ ΠΟΜΠΟΡΤΣΗ…\nΕπόμενο άρθροChili X-mas Bazaart 2019: Πρωτότυπο μπαζαάρ έργων τέχνης στην Αθήνα\nΑφροδίτη Νέστορα: “Ιστορικά ο Πολιτισμός ήταν αυτός που κράτησε τη χώρα...


Στο radio 98,4 με αφορμή το ακροδεξιό κάλεσμα για… μπάρμπεκιου (!) έξω από το ΚΥΤ Διαβατών (ηχητικό) - Χάρης Μαμουλάκης\nΝέα κόντρα αναφορικά με το απαράδεκτο κάλεσμα των «Ενωμένων Μακεδόνων» για μπάρμπεκιου έξω από το ΚΥΤ Διαβατών, ξέσπασε ανάμεσα στον βουλευτή του ΣΥΡΙΖΑ Ηρακλείου, Χάρη Μαμουλάκη και τον βουλευτή της ΝΔ, Κώστα Κυρανάκη σε ραδιοφωνική συνέντευξη στον Radio 98.4 και τον Γιώργο Σαχίνη. Ο βουλευτής της ΝΔ αρχικά αρνήθηκε οποιοδήποτε διάλογο με τον βουλευτή του ΣΥΡΙΖΑ επιβεβαιώνοντας για μια ακόμα φορά ότι ο μονόλογος της διχόνοιας κυριαρχεί στην ακροδεξιά ρητορική της σημερινής κυβέρνησης.\nΟ βουλευτής της ΝΔ Κώστας Κυρανάκης μιλώντας σήμερα στον 98.4, στην πραγματικότητα προσπάθησε να μετατοπίσει την ουσία της συζήτησης. Ισχυρίστηκε ότι ο βουλευτής του ΣΥΡΙΖΑ, Χ.Γιαννούλης ζητούσε να έρθει διάταξη στον Ποινικό Κώδικα που να απαγορεύει το μπάρμπεκιου με χοιρινό και αλκοόλ Ελλήνων πολιτών και για αυτό αντέδρασε όπως αντέδρασε, κι όχι επειδή γνώριζε για την απαράδεκτη εκδήλωση απέναντι από το ΚΥΤ Διαβατών.\nΑντί να ξεκινήσει ένας διάλογος ανάμεσα στους δύο βουλευτές με αφορμή το παραπάνω περιστατικό, ο κ. Κυρανάκης αντέδρασε ως εξής: «Κ. Μαμουλάκη, είναι αντικειμενικό το ζήτημα. Δεν έχω χρόνο να ακούω πράγματα που ακούω όλη μέρα από τα στελέχη της Αριστεράς και του ΣΥΡΙΖΑ. Τα διαβάζετε στην Αυγή και τώρα βγήκατε στον 98.4 να τα επαναλάβετε. Ξέρουμε κ. Μαμουλάκη ότι η μοναδική σας άποψη είναι ό,τι διαβάζετε στην Αυγή. Δεν έχω καμία όρεξη να τα ξανακούσω».\nΟ βουλευτής του ΣΥΡΙΖΑ απάντησε ως εξής: «Το ζήτημα κ. Κυρανάκη ποιο είναι; Αν θα κατατεθεί διάταξη περί αυτού ή η πρόκληση, δηλαδή το λάδι στη φωτιά που ρίχνετε συνεχώς και ξεσηκώνετε τον κόσμο; Νομίζω πως ειδικά αυτή την κρίσιμη στιγμή, όπου οι προσφυγικές ροές αυξάνονται, όπου η χώρα καλείται να βρει ολοκληρωμένο σχέδιο, απουσιάζει το σχέδιο από τη ΝΔ. Δεν μπορεί να καταδικάσει την εν λόγω εκδήλωση ο κος Κυρανάκης. Είναι τόσο απλό. Να προβεί σε καταδίκη αυτής της ενέργειας, δίπλα στο hotspot ανθρώπων που έχουν περάσει τα πάνδεινα. Καταδικάζετε επιτέλους; Δεν απαντάτε. Βλέπετε; Δεν έχετε το πολιτικό σθένος να το κάνετε κ. Κυρανάκη».


Πώς η Κανέλα βοηθά στην απώλεια βάρους; | Κλινικός Διαιτολόγος MSc Θεσσαλονίκη\nΙουλία Χαριστού ΔιατροφολόγοςΧρήσιμα άρθραΔιατροφή πλούσια σε αντιοξειδωτικές ουσίεςΠώς η Κανέλα βοηθά στην απώλεια βάρους;\nΠώς η Κανέλα βοηθά στην απώλεια βάρους;\n20.11.2019 | Διατροφή πλούσια σε αντιοξειδωτικές ουσίες\nΟι πολυφαινόλες της κανέλας βοηθούν στη βελτίωση της ευαισθησίας στην ινσουλίνη. Η ινσουλίνη ρυθμίζει τα επίπεδα γλυκόζης στο αίμα. Όταν το σώμα σας δεν παράγει αρκετή ινσουλίνη ή παρουσιάζει αντίσταση σε αυτή, τα επίπεδα γλυκόζης στο αίμα μπορούν να αυξηθούν, οδηγώντας σε συσσώρευση λίπους, παχυσαρκία, διαβήτη και άλλες παθήσεις που προκαλούνται από την παχυσαρκία. Έρευνα επιβεβαίωσε ότι η κανέλα μπορεί να βοηθήσει στην απώλεια βάρους, ανακουφίζοντας την αντίσταση στην ινσουλίνη σε γυναίκες με πολυκυστική ωοθηκική νόσο.\nΗ κανέλα βοηθάει στη μείωση των επιπέδων γλυκόζης αίματος νηστείας. Μια μελέτη επιστημόνων του Πανεπιστημίου της Καλιφόρνιας-Ντέιβις έδειξε ότι η κατανάλωση εκχυλίσματος κανέλας θα μπορούσε να μειώσει τα επίπεδα γλυκόζης αίματος νηστείας σε ασθενείς με διαβήτη τύπου ΙΙ.\nΗ κανέλα συμβάλλει επίσης στη μείωση της κακής χοληστερόλης στο αίμα.\nΒοηθάει στην κινητοποίηση του λίπους. Σύμφωνα με μελέτη, το εκχύλισμα κανέλας μειώνει το επίπεδα ηπατικών και λιπιδίων ορού.\nΗ κανέλα έχει αντιφλεγμονώδεις, αντιμικροβιακές, αντιυπερτασικές, ανοσορρυθμιστικές και γαστρο-προστατευτικές ιδιότητες. Λόγω αυτών των ιδιοτήτων, έχει χρησιμοποιηθεί για να θεραπεύσει πολλές ασθένειες από χιλιάδες χρόνια.


9 λάθη που κάνετε με τις μάσκες χωρίς να το καταλάβετε - HEALTH NEWS - Youweekly\nHEALTH NEWS 07.04.2020 15:40\nΔώστε μεγάλη προσοχή καθώς έχουμε τα 9 λάθη που κάνετε με τις μάσκες χωρίς να το καταλάβετε. Οι ερευνητές έχουν διαπιστώσει ότι οι άνθρωποι ενδέχεται να είναι σε θέση να μεταδώσουν τον ιό για ημέρες χωρίς να παρουσιάσουν συμπτώματα και η χρήση μιας μάσκας μπορεί να μειώσει την έκθεσή σας στον ιό.\nΩστόσο αρκετοί είναι αυτοί που δεν την φοράνε σωστά, ή απλά κάνουν λάθη χωρίς να το καταλάβουν. Ακολούθησε αυτές τις συμβουλές ειδικών για να μάθεις τα πιο συνηθισμένα λάθη και να μην τα επαναλάβεις.\nΜολύνεσαι χωρίς να το καταλάβεις\n"Μόλις φορέσετε μια μάσκα μια φορά, είναι μολυσμένη από οτιδήποτε. Αν αφήσετε τη μάσκα κάπου αφού την έχετε φορέσει τότε αυτή η επιφάνεια είναι πλέον μολυσμένη", λέει ο ειδικός Geoffrey Mount Varner.\n"Είναι καλύτερο να χρησιμοποιήσετε μάσκες μιας χρήσης και μόλις τις βγάλετε, να τις πετάξετε", λέει ο Mount Varner,"Εάν χρησιμοποιείτε ένα πανί ή μια χειροποίητη μάσκα, πρέπει να πλυθεί και να απολυμαίνεται μεταξύ των χρήσεων."\nΠιάνεις τη μάσκα με βρώμικα χέρια\n"Εάν μολύνετε τη μάσκα σας ακόμη και από έξω, μπορείτε εύκολα να μολυνθείτε και εσείς", λέει ο γιατρός Dimitar Marinov. "Η απομάκρυνση της μάσκας του προσώπου σας και η εκ νέου εφαρμογή του με μολυσμένα χέρια μπορούν να μεταφέρουν τα βακτήρια ή τον ιό απευθείας στο στόμα σας", λέει ο Jared Heathman ψυχίατρος με έδρα το Τέξας.\nΒεβαιωθείτε ότι τα χέρια σας είναι καθαρά πριν ρυθμίσετε τη μάσκα. Είναι καλύτερο να μην αγγίζετε γενικά το πρόσωπό σας.\nΠιο σημαντικό λάθος - Φοράς την ίδια μάσκα όλη μέρα\n"Μια μάσκα πρέπει να αλλάζει ή να απολυμαίνεται τόσο κάθε 2 ώρες, αλλιώς τα ιικά σωματίδια μπορούν να συσσωρευτούν σε αυτό και είναι πιθανότερο να τα αναπνεύσετε", λέει ο Μαρινόφ.\nΔεν καλύπτεσαι σωστά\n"Βλέπω πολλούς ανθρώπους που φορούν μάσκες κάτω από τη μύτη", λέει ο Μαρίνοφ. "Αν και θα προστατέψει τους άλλους εάν βήχετε ή φτερνίζετε, δεν θα προστατεύσει εσάς από το COVID-19 αν κάποιος άλλος κοντά βήχει".\n"Μόλις τοποθετηθεί σωστά η μάσκα στη μύτη, θα πρέπει να επεκταθεί έτσι ώστε να ταιριάζει ακριβώς κάτω από το πηγούνι σας", λέει η Angela Abernathy, οδοντίατρος της Νέας Υόρκης.\nΑργείς να την φορέσεις\nΧωρίς τη μάσκα, είστε επιρρεπείς στην εισπνοή των σωματιδίων στον αέρα. "Πρέπει να τη βάλετε πριν φύγετε από το σπίτι", λέει ο Rafael Lugo, γενικός χειρούργος και ιδιοκτήτης / διευθύνων σύμβουλος στο Lugo Surgical Group στο The Woodlands του Τέξας.\nΕμπιστεύεσαι την μάσκα\n"Σκέφτεστε ότι η μάσκα είναι 100 τοις εκατό αξιόπιστη", λέει ο ειδικός Lugo. "Μια χειρουργική μάσκα δεν έχει σχεδιαστεί για να παρέχει ένα φράγμα μεταξύ του αναπνευστικού σας συστήματος και όλων των ιών και των βακτηριδίων", λέει ο Leann Poston, MD, ιατρός με την εταιρεία Invigor Medical στη Νέα Υόρκη. "Η κοινωνική απόσταση σας βοηθά, για αυτό μείνετε μακριά".\nΡίχνεις άλλα χημικά πάνω της\n"Η εφαρμογή οποιασδήποτε χημικής ουσίας όπως η Lysol στη μάσκα που την καθιστά υγρή είναι κακή", λέει ο Lugo. "Μπορείτε να το ψεκάσετε για να καθαρίσετε ελαφρώς και στη συνέχεια να το βάλετε σε μια τσάντα. Μην το παρακάνετε".\n"Μόλις η μάσκα γίνει υγρή, γίνεται λιγότερο αποτελεσματική και πρέπει να αλλάξει σε μια στεγνή", λέει ο Abernathy. Αποφύγετε να αγγίζετε τη μάσκα με τη γλώσσα σας. «Το άγγιγμα της μάσκας με τη γλώσσα σας το καθιστά υγρό και πιο πορώδες», συμβουλεύει ο Lugo. "Θέλετε να παραμείνει στεγνή η μάσκα".\nΝομίζεις όλες οι μάσκες είναι ίδιες\nΟι διαφορετικές μάσκες έχουν διαφορετικές χρήσεις. "Μια μάσκα N95 φιλτράρει το 95% των βακτηρίων και των ιών αν είναι σωστά τοποθετημένα στο πρόσωπό σας", λέει ο Poston. "Μια χειρουργική μάσκα έχει σχεδιαστεί για να περιέχει τα σταγονίδια σας για να προστατεύσει τους γύρω σας". Ξέμεινες από μάσκες; Μην αγχώνεσαι γιατί σου έχουμε βήμα βήμα τον τρόπο για να φτιάξεις μια στο σπίτι σου.


Αποστολέας Θέμα: Οδηγίες Μελέτης Μαθητή (Αναγνώστηκε 10223 φορές)\n« στις: 18 Σεπ 2016, 07:47:46 μμ »\n« Απάντηση #1 στις: 22 Σεπ 2016, 11:35:23 μμ »\nΜε αυτό (που μοιράστηκε για πρώτη φορά στους μαθητές) τι κάνετε; Κάνετε μια επιλογή ασκήσεων για την τάξη;\nΈχουμε καμιά επίσημη οδηγία;\nΣτο εξώφυλλο γράφει "ΠΑΡΑΡΤΗΜΑ Α". Θα υπάρξει και ΠΑΡΑΡΤΗΜΑ Β;\n« Απάντηση #2 στις: 22 Σεπ 2016, 11:55:47 μμ »\n« Απάντηση #3 στις: 23 Σεπ 2016, 07:35:41 πμ »\nΚαλημέρα σας!!! ΑΠορία... Δεν έχουμε διαγράμματα ροής;; Και με τη στοίβα χρόνου εκτέλεσης τι γίνεται θα ναι εντός ύλης τελικά;\n« Απάντηση #4 στις: 23 Σεπ 2016, 11:19:48 πμ »\nτο βιβλίο αυτό θα δωθεί στους μαθητές ή είναι για τους καθηγητές ?? πάντως με μία γρήγορη ματιά που έριξα έχει αρκετά πράγματα μέσα, τα οποία μέχρι τώρα θεωρώ έλειπαν από το βιβλίο και το τετράδιο μαθητή .. ίσως αυτό οδηγήσει στην αναβάθμιση των θεμάτων ... κατά την γνώμη μου τα δύο τελευταία χρόνια τα θέματα "ήταν στάσιμα" με επίπεδο δυσκολίας ... δεν λέω να μπουν δύσκολα θέματα που δεν λύνονται όπως άλλα μαθήματα, αλλά θέματα που να ξεχωρίζει ο καλός και διαβασμένος μαθητής\n« Απάντηση #5 στις: 23 Σεπ 2016, 04:24:39 μμ »\nΠαράθεση από: ολγα στις 22 Σεπ 2016, 11:35:23 μμ\nΆκυρη η ερώτησή μου, καθώς μπερδεύτηκα νομίζοντας ότι είναι το περσινό. Σήμερα πρόσεξα ότι το περσινό (σε ηλεκτρονική μορφή) "ΟΔΗΓΙΕΣ ΜΕΛΕΤΗΣ ΜΑΘΗΤΗ" που δε μοιράστηκε πέρυσι γράφει: "ΠΑΡΑΡΤΗΜΑ Β".\nΩστόσο μήπως ξέρει κανείς αν θα μοιραστεί αργότερα και το περσινό δηλ. το "ΠΑΡΑΡΤΗΜΑ Β" στους μαθητές;\nΠαράθεση από: Λαμπράκης Μανώλης στις 23 Σεπ 2016, 11:19:48 πμ\nτο βιβλίο αυτό θα δωθεί στους μαθητές ή είναι για τους καθηγητές ??\nΣτο σχολείο μας μοιράστηκε στους μαθητές.\n« Τελευταία τροποποίηση: 23 Σεπ 2016, 04:35:12 μμ από ολγα »\n« Απάντηση #6 στις: 24 Σεπ 2016, 08:20:38 πμ »\nΘα δοθεί και το παλιό Τετράδιο Μαθητή στους μαθητές;Μέχρι τώρα έχει δοθεί μόνο το παράρτημα και το βιβλίο.\n« Απάντηση #7 στις: 24 Σεπ 2016, 10:27:33 πμ »\nΈχουν δοθεί και τα τρία βιβλία στην ΑΕΠΠ: Βιβλίο Μαθητή, Τετράδιο Μαθητή και Οδηγίες Μελέτης Μαθητή.\n« Απάντηση #8 στις: 24 Σεπ 2016, 10:50:12 πμ »\nτώρα που το μελέτησα λίγο καλύτερα εγώ προσωπικά περιμένω ανεβασμένα θέματα φέτος ... πλέον οι μαθητές έχουν πολλές ασκήσεις και μεθοδολογίες στα χέρια τους .. μέχρι τώρα το υλικό που είχαν ήταν κατά την γνώμη μου "φτωχό"\n« Απάντηση #9 στις: 25 Σεπ 2016, 11:02:01 μμ »\nΈχει μελετήσει κάποιος την άσκηση 14 στη σελίδα 46? Έχω μια απορία ως προς την επίλυση. Το ασανσέρ ξεκινά όταν γεμίσει (όταν το σύνολο των ατόμων δεν ξεπερνά τα 8 άτομα ή αν το συνολικό βάρος δεν υπερβαίνει τα 900 κιλά) ή όταν δεν υπάρχει άλλο άτομο για να\nεπιβιβασθεί στον όροφο που έχει σταματήσει Το ζήτημα είναι πως φτιάχνουμε το παρακάτω σημείο:\nΕπίσης σε κάθε στάση, εκτός από την πρώτη, το πρόγραμμα εμφανίζει το μήνυμα "Υπάρχει άτομο να εξέλθει; (ΝΑΙ ή ΟΧΙ)", αν η απάντηση είναι "ΝΑΙ" σηματοδοτείται η επιβίβαση (λογικά εννοεί αποβίβαση) στο ασανσέρ. Η παραπάνω διαδικασία επαναλαμβάνεται μέχρι να δοθεί η απάντηση "ΟΧΙ".\nΕρώτηση - απορία, όταν αποβιβάζεται ένα άτομο δεν θα πρέπει να αφαιρούμε τα συνολικά κιλά? Χωρίς πίνακα δεν νομίζω ότι γίνεται καθώς δεν έχουμε αποθηκέυσει το βάρος των ατόμων που βρίσκονται στο ασανσέρ και δεν ξέρουμε πόσα άτομα θα κατέβουν σε κάθε όροφο.\n« Απάντηση #10 στις: 13 Οκτ 2016, 04:29:08 μμ »\nΚαλή προσπάθεια στο παράρτημα να συμπληρωθούν κενά, αλλά όπως φαίνεται, πάλι θα έχουμε να αντιμετωπίσουμε πολλές λεπτομέρειες για τις οποίες θα γίνεται θέμα.\nΣελ 25, νομίζω υπάρχει ασάφεια στην εκφώνηση των ασκήσεων 4 και 5.\nΣτην 4 πρέπει να αλλάξεις το ποσοστό των κρατήσεων ανάλογα με το ύψος του μισθού, αλλά για να υπολογίσεις το μισθό, πρέπει να έχεις υπολογίσει τις κρατήσεις.\nΣτην 5 δεν ξεκαθαρίζει πόσες πρέπει να είναι δικαιολογημένες απουσίες, όταν το σύνολό τους είναι κάτω από 100 και 160 αντίστοιχα.\n« Απάντηση #11 στις: 23 Οκτ 2016, 02:49:18 μμ »\nΠαράθεση από: pvs στις 25 Σεπ 2016, 11:02:01 μμ\nπολύ μπερδεμένη μου φαίνεται και εμένα η άσκηση αυτή ... δεν πρόλαβα να σχεδιάσω μία λύση, αλλά μου φαίνεται πως η εκφωνηση είναι πολύπλοκη ... υποθέτω θα έχει μία δομή 8 παναλήψεων και εμφαωευμένες κάποιες δομές για τους ελέγχους που ζητάει ... απλά μου φαίνεται δύσκολο το κομμάτι που θέλει με την ερώτηση για το αν υπάρχουν άτομα να εισάλθουν/εξέλθουν καθώς θεωρώ συνδιάζεται και με τις υπόλοιπες συνθήκες και θα χρειαστούμε τριπλή συνθήκη, δηλαδή κάτι του στυλ\nΌσο απ='ναι' και άτομα<8 και άτομα+βάρος<=900 επανάλαβε\nέχετε καμιά ιδέα εσείς ??\n« Απάντηση #12 στις: 25 Οκτ 2016, 11:22:16 μμ »\nΓιατί το βιβλίο "Οδηγίες Μελέτης Μαθητή" δεν μοιράστηκε όμως σε όλα τα Λύκεια;\n« Απάντηση #13 στις: 26 Οκτ 2016, 08:10:00 πμ »\nΠαράθεση από: Καρκαμάνης Γεώργιος στις 25 Οκτ 2016, 11:22:16 μμ\n« Απάντηση #14 στις: 03 Φεβ 2017, 12:08:17 μμ »\nΔεν είπαμε να μη χρησιμοποιούμε αλγόριθμους οι οποίοι δεν κάνουν αποτίμηση των λογικών τελεστών . Μήπως θα έπρεπε να επισημανθεί ότι η σειριακή αναζήτηση είναι λίγο fail από το " οδηγίες μελέτης μαθητη";\nΠαράρτημα σελ 46 ασκ 14 ασανσέρ.docx (14.41 KB - έγινε λήψη 201 φορές.)\nΠαράρτημα σελ 99 ασκ 10 τηλεφωνικός κατάλογος.docx (24.36 KB - έγινε λήψη 259 φορές.)


http://Axieros.blogspot.com: Μαρτίου 2009\nΝότα Κυμοθόη "ΤΙΣ ΑΡΑ ΡΥΣΕΤΑΙ; "\nΝότα Κυμοθόη"ΤΙΣ ΑΡΑ ΡΥΣΕΤΑΙ;"\nΤΙΣ ΑΡΑ ΡΥΣΕΤΑΙ;\nΚΑΛΛΙΣΤΟΝ ΑΡΑ Η ΑΡΕΤΗ!\nΩΣ ΦΑΤΟ ΒΗ Δ' ΑΡ!\nΟΙ Δ' ΑΡ' ΑΘΗΝΑΣ ΕΙΧΟΝ!\nΕΙ ΜΗ ΥΠΕΡΦΙΑΛΟΝ ΕΠΟΣ!\nΕΚΒΑΛΕ!..ΤΙΣ ΑΡΑ ΡΥΣΕΤΑΙ;\nΦΗ Ρ' ΑΕΚΗΤΙ ΘΕΩΝ ΦΥΓΕΕΙΝ...\nΕΚ Δ' ΕΘΟΡΕ ΚΛΗΡΟΣ\nΟΝ ΑΡ' ΗΘΕΛΟΝ ΑΥΤΟΙ;\nΑΡ, ΩΣ ΕΟΙΚΕΝ, ΗΚΟΜΕΝ;..\nΤΙΣ ΑΡΑ ΡΥΣΕΤΑΙ;..\nΖΕΥΣ ΑΡΑΙΟΣ ΑΡΓΑΙΝΕΙ\nΑΡΑΨ ΑΡΓΕΙΛΟΦΟΣ ΑΡΑΧΝΙΟΕΙ\nΑΡΓΕΛΟΦΟΙ ΚΑΙ ΑΡΓΕΝΝΟΙ ΑΡΓΕΣΤΟΙ ΕΣΤΙ\nΟΙ ΑΡΓΕΣΤΟΙ ΑΡΓΙΚΕΡΑΥΝΟΙ ΚΙ ΑΡΓΙΚΕΡΩΤΟΙ\nΑΡΓΙΝΕΦΕΙΣ ΜΕ ΑΡΓΙΝΟΕΣΣΑ ΟΙ ΑΡΓΙΝΟΕΙΣ\nΕΡΧΟΝΤΑΙ ΑΡΓΙΠΟΔΑΙ ΕΡΧΟΝΤΑΙ ΤΑ ΑΡΓΜΑΤΑ\nΑΠΟ ΤΟ ΑΡΓΟΣ ΝΥΝ ΕΣΤΙ ΝΩΘΡΟΙ\nΑΡΓΥΡΟΑΣΠΙΔΕΣ ΑΡΓΥΡΟΔΙΝΑΙ ΑΡΓΕΝΝΟΙ\nΑΡΓΥΡΟΗΛΟΙ ΟΥΧΙ ΑΡΓΥΡΟΛΟΓΟΙ\nΑΡΓΥΡΟΤΟΞΟΙ ΚΑΙ ΑΡΓΥΡΟΦΕΓΓΕΙΣ\nΑΡΓΟΝΑΥΤΕΣ ΤΗΣ ΑΡΓΟΥΣ ΕΡΧΟΝΤΑΙ\nΑΡΓΥΡΟΤΟΞΟΙ ΑΙΡΟΝΤΑΙ ΑΡΕΙΜΑΝΕΙΣ\nΑΡΗΓΟΝΕΣ ΑΡΗΙΘΟΟΙ ΑΡΕΙΟΙ\nΗ ΑΡΗΤΕΙΡΑ ΑΡΘΜΕΩ ΝΥΝ ΚΑΙ ΑΡΘΡΟΩ\nΑΡΙΓΝΩΤΗ ΕΚ ΤΟΥ ΦΩΤΟΣ ΕΡΧΟΜΕΝΗ\nΑΡΙΠΡΕΠΗΣ ΑΡΙΣΤΟΝΟΟΣ ΑΡΙΣΤΟΤΟΚΟΣ\nΑΡΚΕΩ ΚΑΙ ΑΡΜΟΖΩ\nΑΙ ΑΡΡΗΦΟΡΟΙ ΦΕΡΟΥΣΑΙ ΑΡΡΙΓΑΙ ΡΥΘΜΙΚΑ\nΑΡΡΥΤΙΔΩΤΕΣ ΜΕ ΑΡΥΤΑΙΝΑ ΣΕ ΑΡΥΤΗΡΕΣ\nΚΑΙ ΑΡΥΒΑΛΛΟΥΣ ΑΡΥΟΥΝ ΑΡΧΑΙΟΓΟΝΟΝ ΥΔΩΡ!\nΤΙΣ ΑΡΑ ΡΥΣΕΤΑΙ; ΤΙΣ ΕΙ ΑΡΧΙΠΟΙΜΗΝ;\nΤΙΣ ΕΙ ΑΡΧΙΡΕΥΣ ΚΑΙ ΑΡΧΟΣ;\nΔΟΘΗΚΕ ΩΣ ΕΧΕΙ ΓΙΑ ΝΑ ΔΙΑΔΩΘΕΙ!\nΑΝ ΑΝΑΡΤΗΘΕΙ ΝΑ ΑΝΑΡΤΗΘΕΙ\nΩΣ ΕΧΕΙ ΚΙ ΟΠΩΣ ΔΟΘΗΚΕ!\nΑναρτήθηκε από Nota Kimothoi στις 3/22/2009\nΕτικέτες Νότα Κυμοθόη, Νότα Κυμοθόη "ΤΙΣ ΑΡΑ ΡΥΣΕΤΑΙ;", Nota Kimothoi


Μέτρο. | Τελευταίος ... πάντα\nΤο 2013 μπήκε στη ζωή μας προ ολίγων ημερών και είναι ίσως η πρώτη φορά μετά το 2010 που κάποιοι άνθρωποι ατενίζουν το μέλλον με αισιοδοξία. Η μεγάλη πλειοψηφία βέβαια των Ελλήνων εξακολουθεί να κοιτάζει τα μελλούμενα με σκεπτικισμό και φόβο, υπάρχει όμως μια μεγάλη διαφοροποίηση σε σχέση με το παρελθόν και αυτή δεν είναι άλλη από το γεγονός ότι ένα ικανό ποσοστό των κατοίκων αυτής της χώρας έχουν πια συνειδητοποιήσει πως το μεγαλύτερο πρόβλημα το οποίο μας οδήγησε εδώ που είμαστε σήμερα δεν είναι/ήταν άλλο από την έλλειψη του μέτρου. Η αλόγιστη και ασυλλόγιστη σπατάλη των διαθέσιμων πόρων κάθε οικογένειας, κατ’ επέκταση και του κράτους, που αποτελούσε τον κανόνα έχει αρχίσει να αποτελεί παρελθόν.\nΜιλώντας για την οικογένεια και αφήνοντας έξω από το συλλογισμό μας τα του κράτους και της κυβέρνησης, ελάχιστοι θα είναι οι Έλληνες που δε θα συμφωνήσουν πως μέχρι τώρα διαβιούσαμε σ’ αυτή τη χώρα με τη νοοτροπία του ‘δε βαριέσαι, έχει ο Θεός…’, λες και το μέλλον έρχεται από μόνο του και δεν απαιτεί εκ μέρους μας εργασία αλλά και σχεδιασμό. Το πλαστικό χρήμα και τα δανεικά είχαν φτάσει στο σημείο να καθορίζουν όχι μόνο τον τρόπο με τον οποίο αντιμετωπίζαμε τις ανάγκες μας, πραγματικές ή μη, αλλά και τον τρόπο με τον οποίο συμπεριφερόμασταν μέσα στην κοινωνία. Η επίδειξη έγινε μέρος της καθημερινότητας και η συσσώρευση υλικών αγαθών, άχρηστων στις περισσότερες περιπτώσεις, ήταν ο κανόνας. Η κρίση έφερε δραστικές αλλαγές, επώδυνες ενίοτε για ορισμένες κατηγορίες πληθυσμού, μαζί όμως έφερε και την αλλαγή του σκεπτικού. Το αποκορύφωμα ήρθε από την αύξηση της τιμής του πετρελαίου θέρμανσης που έκανε το 80% περίπου των Ελλήνων φέτος να μην προμηθευτούν και να αναζητήσουν εναλλακτικούς και φθηνότερους τρόπους θέρμανσης. Αυτό που μέχρι πριν λίγα χρόνια ήταν αδιανόητο, η άδεια δεξαμενή του πετρελαίου θέρμανσης στο υπόγειο του σπιτιού μας, είναι φέτος πραγματικότητα. Και η πραγματικότητα αυτή έκανε το μεγαλύτερο μέρος του πληθυσμού να ανοίξει τα μάτια του και να συνειδητοποιήσει το πόσο λανθασμένα διαχειριζόταν την οικονομία του μέχρι σήμερα. Αν μπορούμε να ζήσουμε και να περάσουμε το χειμώνα χωρίς πετρέλαιο θέρμανσης γιατί να μην μπορούμε να κάνουμε υπαναχωρήσεις και σε άλλα, λιγότερο ίσως, σημαντικά ζητήματα; Ο Έλληνας που τώρα πια ζεσταίνεται δίπλα στο τζάκι του ή βάζει σε ένα δωμάτιο ένα θερμοπομπό, περιορίζοντας δραστικά το κόστος θέρμανσης, καταλαβαίνει πως αν τις προηγούμενες δεκαετίες ζούσε με τον τρόπο που ζει σήμερα, όχι μόνο οικονομικό πρόβλημα δε θα είχε, το αντίθετο μάλιστα, θα ήταν πολύ πλούσιος, αν συνυπολογίσουμε δε πως τότε οι κοινωνικές παροχές που σήμερα πληρώνει διατίθεντο άφθονες και δωρεάν από το κράτος.\nΟ Έλληνας μοιάζει να βρίσκει αυτό που είχε ξεχάσει, το μέτρο. Ίσως κι αυτός να είναι ο λόγος για τον οποίο δεν έχουν σημειωθεί στη χώρα γεγονότα όμοια με αυτά της Αργεντινής ή άλλα αντίστοιχα. Κάπου βαθιά μέσα του έχει καταλάβει ότι είναι συνυπεύθυνος, στο μερίδιο που του αναλογεί βέβαια, για τη σημερινή δημοσιονομική κατάσταση καθόσον δημιούργησε χρέη και υποθήκευσε το μέλλον του και τις εργασιακές του προσόδους στο όνομα απλώς και μόνο της εφήμερης καλοπέρασης. Οι ίδιοι άνθρωποι ζουν σήμερα με τους μισούς ή και λιγότερους πόρους από ότι πέντε ή δέκα χρόνια πριν και βλέπουν πως τα καταφέρνουν χωρίς όμως αυτό να μοιάζει παράδοξο στα μάτια τους μιας και άρχισαν να καταλαβαίνουν πως αυτά που εύκολα και χωρίς περίσκεψη δικαιολογούσαν παλιότερα δεν ήταν τίποτα άλλο παρά σπατάλη και κακή διαχείριση. Συνειδητοποίησαν πως όσο είχαν πόρους αντί να αποταμιεύουν φροντίζοντας το μέλλον τους, ξόδευαν έχοντας τότε στο νου πως κάθε μέρα θα είναι καλή μέρα! Σήμερα, αναλογιζόμενοι τη λανθασμένη πορεία του παρελθόντος, νομίζω πως θέτουν τα θεμέλια για τη σωστή πορεία τους στο μέλλον. Μπορεί οι διαθέσιμοι πόροι να είναι εμφανώς λιγότεροι αλλά η αξιοποίησή τους γίνεται πια με πολύ αποδοτικότερο τρόπο. Κι έχει καταλάβει επίσης πως όσο μοιρολογεί δε βρίσκει λύσεις, η κρίση αντιμετωπίζεται πρωτίστως ατομικά και πάντα δρώντας! Γι’ αυτό, παρά τις δυσμενείς συνθήκες, είμαι αισιόδοξος και πιστεύω πως η επιστροφή του Έλληνα στο μέτρο μόνο καλά αποτελέσματα μπορεί να φέρει σε τούτον το τόπο.\n– ◊ –\nΤο ιστολόγιο αυτό φιλοξένησε τις σκέψεις μου για περισσότερα από τρία χρόνια και παρά το γεγονός ότι ξεκίνησε με σκοπό να εξωτερικεύσω τις σκέψεις μου κατέληξε σε μια πολύτιμη για μένα πηγή γνώσεων και απόψεων που μέχρι τότε αγνοούσα. Θεωρούσα τον εαυτό μου ανοιχτόμυαλο αλλά διαβάζοντας τα σχόλια αλλά και τις αναρτήσεις σας κατάλαβα πως ανοιχτόμυαλος δε σημαίνει να έχεις ανοιχτή μόνο μια χαραμάδα, χρειάζεται κάτι πολύ περισσότερο… Έγινα καλύτερος άνθρωπος, ενδεχομένως δε και σοφότερος και αυτό το οφείλω αποκλειστικά και μόνο σε εσάς με τους οποίους είχα αυτό το δίαυλο συνδιάλεξης και ανταλλαγής απόψεων. Ένα ευχαριστώ σίγουρα δεν είναι αρκετό, σας στο στέλνω όμως μέσα από τα βάθη της καρδιάς μου.\nΟ κύκλος αυτού του ιστολογίου δεν έχει κλείσει, ούτε πρόκειται να το εγκαταλείψω, άλλωστε νομίζω πως αποτελεί πια μέρος της καθημερινότητας αλλά και της προσωπικότητάς μου. Δυστυχώς όμως, τα σχέδια που έχω θέσει στην αφεντιά μου ως στόχο για το 2013 και παρά τις αρχικές μου εκτιμήσεις, δε θα μου αφήσουν το χρόνο για να μπορέσω να παρευρίσκομαι σ’ αυτό το χώρο έτσι όπως θα ήθελα κι έτσι η απουσία μου για μερικούς τουλάχιστον μήνες θα είναι επιβεβλημένη. Τα ημίμετρα και οι πρόχειρες δουλειές δε μου αρέσουν οπότε θεωρώ καλύτερο να αφήσω κάτι παρά να ασχολούμαι επιδερμικά και χωρίς ουσία.\nΟι επισκέψεις μου στα ιστολόγιά σας βεβαίως δε θα σταματήσουν, ίσως όμως τα σχόλιά μου από εδώ κι εμπρός να είναι λιγοστά.\nΘα μπορείτε να με βρίσκετε στο facebook, αν και δεν είμαι τακτικός θαμώνας…, ενώ στο Εν θερμώ θα συνεχίσω να αναρτώ παλιές και νέες Μικρές Ιστορίες.\nΜε τις καλύτερες ευχές μου για το 2013 και μαζί με ένα ειλικρινές και πολύ μεγάλο ευχαριστώ για όλα όσα μου δώσατε όλα αυτά τα χρόνια, σας αφήνω αλλά δε σας αποχαιρετώ…\nΠαράθεση ( 0 )\nΣχόλια ( 26 )\n7 Ιανουαρίου 2013\nΕλπίζω πως οι ασχολίες σου το 2013 να σου αφήνουν, έστω και αραιά, τον χρόνο να μας γράφεις κείμενα σαν το σημερινό που έχει μια πολύ ενδιαφέρουσα οπτική ματιά της σημερινής ελληνικής πραγματικότητας.\nΑθεόφοβε, ο κόσμος των ιστολογίων είναι για μένα ένας κόσμος μαγικός που, αν μη τι άλλο, αποτελεί όχι μόνο πηγή γνώσης αλλά και κατανόησης όλων όσων συμβαίνουν γύρω μας.Οι διαφορετικότητα στις αντιλήψεις αλλά και ο πλουραλισμός των απόψεων, τουλάχιστον όσων τεκμηριώνονται και δεν είναι λόγια του αέρα, αποτελούν για μένα μια εξαιρετική δεξαμενή από την οποία αντλούσα αλλά και αντλώ υλικό για σκέψη και προβληματισμούς. Οπότε, όπως είπα και πιο πάνω, δε φεύγω από το μέρος αυτό, απλώς θα απουσιάσω για ένα εύλογο χρονικό διάστημα. Τίποτα δεν αποκλείει το γεγονός ότι ακόμα και αύριο μπορεί να γράψω μια καινούρια ανάρτηση, αλλά προς το παρόν η απουσία μου είναι επιβεβλημένη.\nΛέγετε πως η «επίγνωση» είναι το πρώτο βήμα προς τη σοφία και σοφία δεν είναι μόνο όμορφα λόγια αλλά και πράξεις…\nΕίναι σίγουρο πως το μεγαλύτερο μέρος της χώρας έχει πια επίγνωση πως το μέτρο χάθηκε και τώρα καλείται να πληρώσει ακριβά την απληστία πολλών ετών και να αναλάβει ο καθένας ατομικά τις ευθύνες του…\nΝαι, Κώστα μου τα πράγματα είναι έτσι ακριβώς όπως τόσο καθαρά και απλά τα περιγράφεις…δράση λοιπόν! 😉\nΕύχομαι η νέα σου ασχολία να σε γεμίσει με εσωτερική χαρά και ας σε χάσουμε από τα blogs μας για λίγο…πάντως από τις καρδιές μας δύσκολα θα χαθείς!!!\nΑΦιλιά από την μα-μάγισσουλα (μια και εσύ έτσι με βάπτισες!) 🙂\nΚαλή μου μαμ-μάγισσα, όντως πρόκειται περί επίγνωσης κι έχω την αίσθηση πως οι συνάνθρωποί μας, αργά ίσως, την ανακάλυψαν κι άρχισαν να βαδίζουν σε ένα δρόμο με πιο στέρεες βάσεις πια.\nΣε ευχαριστώ πολύ για τα καλά σου λόγια και να είσαι σίγουρη πως δε θα χαθούμε!\nΤις καλύτερες ευχές μου για την καινούρια χρονιά καλή μου μαμ-μάγισσα και πολλά πολλά ΑΦιλιά 🙂\nΚαλή χρονιά και καλή επιτυχία, Κώστα μου, με ό,τι κι αν ασχολείσαι ή καταπιάνεσαι!\nΑσφαλώς η απουσία σου θα φανεί κι ο μεστός ήρεμος λόγος σου θα μου λείψει, αλλά πρώτα απ’ όλα είναι η πραγματική ζωή κι οι ανάγκες της και μετά η διαδικτυακή -ή όποια άλλη- ενασχόληση και συντροφιά.\nΓια άλλη μια φορά μας αποχαιρετάς -έστω προσωρινά- μ’ ένα μετρημένο και νηφάλιο κείμενό σου, το οποίο με την άδειά σου προσυπογράφω, και που επιβεβαιώνει στα μάτια μου των πρηγούμενων λόγων μου το αληθές!\n8 Ιανουαρίου 2013\nΕυάγγελε λόγια σαν κι αυτά που διάβασα πιο πάνω από έναν άνθρωπο όπως εσύ νομίζω ότι με τιμούν διπλά και ένα απλό ευχαριστώ θεωρώ πως είναι λίγο! Να είσαι καλά για τα καλά σου λόγια κι εύχομαι το 2013 να είναι μια χρονιά χωρίς προβλήματα και χωρίς στεναχώριες για σένα και τους οικείους σου.\nΔε θα χαθούμε σε καμία περίπτωση πάντως 🙂\n♔DƦάɱα QuƎeи ♔\nΚώστα πολύ ενδιαφέρουσα η οπτική σου και έχεις δίκιο. Έχουν σαφώς γίνει βήματα για να ξαναβάλουμε το μέτρο στην ζωή και στην καθημερινότητα μας. Πλέον έχουν αρχίσει και μπαίνουν προτεραιότητες όχι τόσο κατ’ επιλογή, όσο κατ’ ανάγκη, αλλά σημασία στην συγκεκριμένη περίπτωση έχει το γεγονός και όχι η αιτία.\nΑλλάζουν πολλά, αφού ζήσαμε εκ του συστάδην μια κατάσταση δύσκολη που απαιτούσε και απαιτεί αλλαγές – καμιά φορά ριζικές – στην νοοτροπία και στον τρόπο σκέψης μας.\nΕύχομαι ότι και αν έχεις αποφασίσει να κάνεις να στεφτεί με επιτυχία και τα σχέδια σου να σου προσφέρουν χαρά και ψυχική ηρεμία.\nΠολλές ευχές και για ένα παραμυθένιο 2013 μιας και δεν είχα βρει την ευκαιρία να σου δώσω τις ευχές μου για καλή χρονιά. Καλή χρονιά λοιπόν να έχεις εσύ και οι αγαπημένοι σου.\nΜαρίνα, θέλοντας και μη πια τα πράγματα έχουν αλλάξει και η προσαρμογή είναι επιβεβλημένη. Άλλωστε, όπως έχει διδάξει και η Φύση, όποιος δεν προσαρμόζεται απλά χάνεται!\nΠολλές ευχές και σε σένα για τη νέα χρονιά. Κάθε σου όνειρο ας γίνει πραγματικότητα φέτος 🙂\nKαλημέρα και από εμένα. Πρώτα από όλα αφήνω ευχές για το 2013 να είναι αντάξιο των προσδοκιών σου.\nΣυμφωνώ και προσυπογράφω και εγώ με το κείμενό σου. Μακάρι να μάθαμε αυτό που ξεχάσαμε, το παν μέτρον άριστον!!!!!!\nΠολύ σπατάλη δυστυχώς.\nΠολύ ασύδοτη οικονομική διαχείριση και στα των οικογενειών και στα του κράτους.\nΜακάρι να διδαχθήκαμε από αυτήν την κρίση. Γιατί μόνον τότε όλα θα φτιαχτούν καλύτερα.\nΚλέβω από την αισιοδοξία σου και αφήνω επίσης ευχές για καλή επιτυχία σε ό,τι έχεις καταπιαστεί.\nΝα σαι καλά και ας σε βλέπουμε λίγο!\nΜέτρον άριστον, σωστά το λες. Αν δε μάθουμε και τώρα που τα πράγματα δεν είναι όπως μια δεκαετία πριν, τότε Άννα είμαστε άξιοι της μοίρας μας! Χαίρομαι που συμμερίζεσαι την αισιοδοξία μου και νομίζω ότι αν όλοι μας αισθανθούμε αισιόδοξοι αυτό από μόνο του θα κάνει τα πράγματα καλύτερα.\nΣε ευχαριστώ πολύ για τις ευχές. Με τη σειρά μου σου εύχομαι ότι καλύτερο για τη νέα χρονιά για σένα και την οικογένειά σου.\nΚώστα, καλή χρονιά σε σένα και την οικογένειά σου. Εύχομαι γρήγορα να επιστρέψεις δριμύτερος. Θα μου λείψει η ανάγνωση των κειμένων σου και η συζήτηση μαζί σου αλλά είμαι σίγουρος πως δε θα χαθούμε.\nΘωμά, σου στέλνω τις καλύτερες και θερμότερες ευχές μου για τη νέα χρονιά.\nΣίγουρα δεν πρόκειται να χαθούμε, άλλωστε το ιστολόγιο δεν είναι ο μοναδικός τρόπος επικοινωνίας 🙂\nΑρκεί αυτό το πάθημα να γίνει μάθημα στον λαό μας, -όσο του αναλογεί η ευθύνη- και να πορευτεί καλύτερα στο μέλλον.\nΝα είσαι καλά και πάντα δημιουργικός.\nΚαλή Χρονιά και να e-συναντιόμαστε για καλό.\nΘαλασσένια,το πάθημα καλό είναι να γίνει μάθημα αρκεί όμως το μάθημα αυτό να μην ξεχαστεί με την πάροδο του χρόνου.\nΤις καλύτερες ευχές μου για τη νέα χρονιά.\nTo έχουμε ξαναπει,ειναι αυτονοητο,η ζωή ειναι εξω απ’τα μπλογκια,εδω ασχολούμαστε στον ελευθερο χρόνο μας…οταν μπορεις,εδω ειμαστε…\nΒασίλη, καλή χρονιά να έχουμε και το σίγουρο είναι πως δε θα χαθούμε!\nΚαλά τα λες, σε πολλά συμφωνώ. Αρκει να μην υπερεκτιμήσουμε το «εμείς φταίμε».\nΦταίμε ΚΑΙ εμείς αλλά δεν φταίμε ΜΟΝΟ εμείς.\nΚάποιοι μας προέτρεπαν, μας χάραζαν δρόμους και εμείς τους διαβαίναμε, μας έπαιζαν και εμείς χορεύαμε..\nΌσο άστοχη είναι μία θεωρία συνωμοσίας ότι όλα σχεδιάσθηκαν και επεβλήθησαν απ έξω, άλλα τόσο είναι άστοχο και το «εμείς φταίγαμε».\nΗ αλήθεια πάντα στη μέση.\nΝα είσαι καλά. Τώρα που τέλειωσα τα δικά μου (παραδίδω το δε΄λυτερο βιβλίο για επιμέλεια και έκδοση) θα μπω στις συναρπαστικές ιστορίες σου. .\nΣίγουρα δεν πρέπει να υπερεκτιμήσουμε το ‘εμείς φταίμε’, άλλωστε αυτό φωνάζει ολόκληρο το άρθρο, μέτρο, παντού χρειάζεται μέτρο! Και όπως λες κι εσύ, η αλήθεια είναι πάντα στη μέση!\nΧαίρομαι για την ολοκλήρωση του έργου σου και για να σου πω την αλήθεια ανυπομονώ να το δω στα ράφια των βιβλιοπωλείων. Καλή επιτυχία σου εύχομαι ολόψυχα 🙂\nενίσταμαι κ. πρόεδρε, γνώρισα ανθρώπους που δε βάλαν πετρέλαιο, μα είχαν στο χέρι το νέο iphone. το πουλάς και βγάζεις το χειμώνα που λένε.\nθαρρώ πως δυστυχώς μάλλον έχουμε δρόμο μακρύ για ν’αρχίσουμε να λειτουργούμε με περισσότερο μέτρο.\nαλλά ας είμεθα αισιόδοξοι, όπως λες! καλή χρονιά εύχομαι, με υγεία καταρχάς, χαρά κι ελευθερία! εδώ γύρω θα είμαστε και θα τα λέμε που και που, δε χανόμεθα 🙂\nΝέστορα, εγώ είμαι ο πρόεδρος; Χα, χα, χα… :0\nΑυτόν που είχε το iPhone στο χέρι αλλά δεν έβαλε πετρέλαιο δεν τον λυπάμαι, αυτόν που έχασε τη δουλειά του ή ο μισθός του έμεινε ο μισός και δεν μπορεί να τα φέρει βόλτα σκέφτομαι. Όπως και να έχει το πράγμα πάντως, έχεις δίκιο και συμφωνώ μαζί σου στο γεγονός ότι έχουμε μεγάλο δρόμο ακόμα μπροστά μας μέχρι να δούμε σε ολόκληρη την κοινωνία να γίνεται το μέτρο πραγματικότητα.\nΤην καλημέρα μου και σίγουρα δε θα χαθούμε!\n13 Ιανουαρίου 2013\nΚαλησπέρα Κώστα μου , σου εύχομαι καλή χρονιά και από εδώ , με υγεία, χαρούμενες στιγμές, δημιουργία , έμπνευση και πολλή αγάπη.\nΞέρω ότι αν και θα μου λείψει η σπιρτάδα σου και ο ιδιαίτερος τρόπος γραφής με τον οποίο παρουσίαζες τα κείμενα σου , ότι δεν θα χαθούμε (σε «βλέπω» εξάλλου συχνά στο φατσοβιβλίο).\nΑνυπομονώ όμως για καινούργια κείμενα στο εν θερμώ .Σε φιλώ!!\nΜελίτα, συγγνώμη που άργησα να σου απαντήσω αλλά η ζωή τρέχει μερικές φορές πιο γρήγορα από όσο μπορούμε να την ακολουθήσουμε 🙂\nΚαλή χρονιά λοιπόν κι από εδώ και να είσαι σίγουρη πως δε θα χαθούμε! Όσο για καινούρια κείμενα, προσπαθώ και γράφω όσο μπορώ… 😉\nΝομίζω ότι είναι η πρώτη φορά που γράφω κάποιο σχόλιο σε κάποιον ιστολόγο που μας αποχαιρετά έστω και προσωρινά.\nΠροφανώς μου κακοφαίνεται 🙂\nΝα είσαι καλά Κώστα και να κάνεις αυτό που λέει η καρδιά σου.\nΤζων Μπόη, σύντομα θα αναλάβω «δράση» ξανά, προς το παρόν όμως υπάρχουν κάποιες άλλες προτεραιότητες που πρέπει να ρίξω το βάρος!\nΚαλή χρονιά έστω και καθυστερημένα Τζον Μπόη 🙂\n24 Ιανουαρίου 2013\nΌπου και να πας,πάλι σε εμάς θα γυρίσεις!(χα,χα,χα)\nΝα είσαι καλά και εδώ είμαστε να σε περιμένουμε!\nΧα, χα, χα… Πάλι εδώ θα γυρίσω, δίκιο έχεις!\nΤην καλημέρα μου 🙂


Η ανάπτυξη της νέας ζωής – Paidimag.gr – Νέα και άρθρα για μαμάδες\nΗ ανάπτυξη της νέας ζωής\nΜπορεί το (ενδομήτριο) ταξίδι να αρχίζει πολύ πριν το συνειδητοποιήσετε, μπορείτε όμως να παρακολουθήσετε την υπέροχη πορεία του. Προορισμός δεν είναι άλλος από την αγκαλιά σας!\nΤο έμβρυο έχει μέγεθος όσο μια πολύ μικρή κουκκίδα! Προς το τέλος του μήνα θα μπορείτε να το διακρίνετε μέσω του υπερηχογραφήματος μιας και θα έχει “μεγαλώσει” λίγο: το σωματάκι του θα έχει μέγεθος όσο ένας κόκκος ρυζιού. Σύντομα θα ξεκινήσει η λειτουργία του νευρικού, του γενετικού, του καρδιαγγειακού και του πεπτικού συστήματος ενώ παράλληλα θα αρχίσει να σχηματίζεται ο σκελετός, τα αισθητήρια όργανα και τα άκρα του. Όσο για την καρδούλα του, είναι περισσότερο αναπτυγμένη από κάθε άλλο όργανο και πολύ γρήγορα θα αρχίσει να χτυπά.\nΤο ύψος του φτάνει τα 3 περίπου εκατοστά ενώ το βάρος του πλησιάζει τα 10 γραμμάρια! Η ανάπτυξη του εμβρύου γίνεται με γοργούς ρυθμούς με αποτέλεσμα μέχρι το τέλος του μήνα να μοιάζει περισσότερο σε ένα μικροσκοπικό ανθρωπάκι. Τώρα αρχίζουν να δημιουργούνται όλα τα όργανα του εμβρύου γι’ αυτό χρειάζεται από την πλευρά σας ιδιαίτερη προσοχή τόσο στην κατανάλωση αλκοόλ και φαρμάκων όσο και στον αριθμό των τσιγάρων που καπνίζετε ημερησίως. Αυτόν τον μήνα λοιπόν δημιουργούνται η ουροδόχος κύστη, το παχύ έντερο, οι απολήξεις των δακτύλων ενώ οι χόνδροι σταδιακά αντικαθίστανται από οστά.\nΜέχρι το τέλος του μήνα θα έχει ολοκληρωθεί ο σχηματισμός των οργάνων του καθώς επίσης και η σπονδυλική του στήλη. Το κεφάλι του είναι πολύ μεγαλύτερο σε σχέση με το υπόλοιπο σώμα ενώ το ίδιο συμβαίνει και με τα χέρια του, αφού μεγαλώνουν πιο γρήγορα από τα πόδια. Τα ματάκια του είναι ακόμα καλυμμένα με δέρμα σε αντίθεση με τα χείλη, τη μύτη και τα αυτάκια του που πλέον διαγράφονται ξεκάθαρα. Τώρα σχηματίζονται και οι φωνητικές του χορδές οι οποίες θα τεθούν σε λειτουργία αμέσως μετά την γέννηση για να κάνει αισθητή την παρουσία του. Το μήκος του πλέον φτάνει τα 7,5 εκατοστά και το βάρος του τα 30 γραμμάρια περίπου.\nΤο θαύμα της ανάπτυξης συνεχίζεται με το μωράκι σας να έχει μέγεθος όσο μια μεγάλη τομάτα (το μήκος του φτάνει τα 13 περίπου εκατοστά και το βάρος του τα 200-300 γραμμάρια). Τα όργανα και οι μύες έχουν σχηματιστεί και αρχίζουν σιγά-σιγά να ωριμάζουν. Το υπερηχογράφημα σας γεμίζει ευτυχία μιας και τώρα μπορείτε να θαυμάσετε την κινητικότητα του απογόνου σας: καταπίνει και αποβάλει αμνιακό υγρό, πιάνει τον ομφάλιο λώρο, σταυρώνει τα πόδια του, πιπιλά τον αντίχειρα του. Επίσης, θα παρατηρήσετε πως το δέρμα του είναι αρκετά λεπτό και διάφανο ενώ τα φρύδια του μόλις που μπορούν να διακριθούν.\nΤο μήκος του εμβρύου είναι γύρω στα 25 εκατοστά και ζυγίζει περίπου 400 γραμμάρια. Το κεφαλάκι του παραμένει δυσανάλογα μεγαλύτερο αφού αποτελεί το 1/3 του σώματος. Στο δέρμα του εμφανίζεται μια λιπαρή ουσία, το σμήγμα, που λειτουργεί προστατευτικά από το αμνιακό υγρό ενώ το απαλό χνούδι που καλύπτει το σώμα του πέφτει μετά τον τοκετό. Τα πρώτα δοντάκια έχουν ήδη σχηματιστεί μέσα στα ούλα και σίγουρα θα εντυπωσιαστείτε μόλις ανακαλύψετε πως στη φωτογραφία του υπερηχογραφήματος έχουν σχηματιστεί τα δακτυλικά αποτυπώματα του μωρού σας! Η κινητικότητα του δεν έχει προηγούμενο…απλώνει τα πόδια του, κλωτσά, κουνά έντονα τα χέρια υπενθυμίζοντας σας συνεχώς πως μια ζωούλα μεγαλώνει μέσα σας.\nΤο μωράκι σας μεγαλώνει όλο και πιο πολύ! Αυτό τον μήνα φτάνει τα 35 εκατοστά ενώ το βάρος του πλησιάζει τα 800 γραμμάρια. Τώρα είναι σε θέση να ανοίξει τα ματάκια του και να επεξεργαστεί το περιβάλλον του πρώτου του σπιτιού, της μήτρας. Ενώ το εσωτερικό αυτί έχει ήδη αναπτυχθεί από τις πρώτες εβδομάδες, τώρα μπορεί να ακούει και να αντιδρά όχι μόνο σε ήχους από το θορυβώδες περιβάλλον της μήτρας αλλά και σε ήχους που προέρχονται από τις δικές σας δραστηριότητες ή μουσικές προτιμήσεις. Σε ότι αφορά την “ωριμότητα” των οργάνων του, οι πνεύμονες είναι γεμάτοι με αμνιακό υγρό ενώ ο εγκέφαλός του μπαίνει από τώρα σε μια διαδικασία πιο σύνθετης και πολύπλοκης εξέλιξης που ολοκληρώνεται με τον τοκετό. Τώρα ξεκινά η συσσώρευση του υποδόριου λίπους κάτω από το δέρμα του που σταδιακά θα του δώσει τη μορφή ενός νεογέννητου μωρού. Αυτή η διαδικασία ολοκληρώνεται τον 9ο μήνα.\nΔεν είναι λίγα τα… ανυπόμονα μωράκια που βιάζονται να γνωρίσουν τον έξω κόσμο. Ωστόσο δεν έχουν αποκτήσει το κατάλληλο βάρος ούτε την ποσότητα του λίπους που θα τους εξασφάλιζε την ιδανική θερμοκρασία σώματος για να διατηρούνται ζεστά. Για τους παραπάνω λόγους και φυσικά για το ότι οι πνεύμονες τους δεν μπορούν να υποστηρίξουν ακόμα την αναπνοή, είναι απαραίτητη η εντατική παρακολούθηση της υγείας τους για μερικές εβδομάδες αλλά και η παραμονή τους σε θερμοκοιτίδα. Τα περισσότερα μωράκια τώρα ζυγίζουν περίπου 1,5 κιλό και έχουν μήκος γύρω στα 40 εκατοστά. Σχετικά με το φαγητό, μπορούν πλέον να αντιλαμβάνονται την γλυκιά και την ξινή γεύση των τροφών που καταναλώνετε και, προκειμένου ο οργανισμός τους να αντεπεξέλθει στις ανάγκες της γρήγορης ανάπτυξης τους, τρώνε περισσότερο.\nΈχοντας φτάσει τα 45 περίπου εκατοστά και τα 2,5 κιλά, το μωράκι σας έχει λιγότερο χώρο για να κινείται και σίγουρα δεν νιώθει τόσο άνετα όσο τους προηγούμενους μήνες. Από τώρα μέχρι την ώρα του τοκετού θα αισθάνεστε πολύ έντονα τις κλωτσιές, τις μπουνιές και γενικότερα τις κινήσεις του. Το δέρμα του δεν έχει τόσες πολλές ρυτίδες διότι μέρα με τη μέρα ο οργανισμός του αποθηκεύει όλο και περισσότερο υποδόριο λίπος ενώ είναι πιθανό να κάνουν την εμφάνισή τους λίγα μαλλάκια. Τα όργανά του έχουν σχεδόν πάρει την τελική τους μορφή και στην περίπτωση που γεννήσετε κατά τη διάρκεια αυτού του μήνα, το νεογνό έχει πολλές πιθανότητες να μην μπει σε θερμοκοιτίδα.\nΠεριμένετε εναγωνίως τη στιγμή που θα κλείσετε το αγγελούδι σας στην αγκαλιά σας, ονειρεύεστε πώς να είναι η όψη του, αν όλα θα πάνε καλά… Κατά τη διάρκεια του 9ου μήνα ο τοκετός μπορεί να εξελιχθεί ανά πάσα στιγμή διότι η ανάπτυξη του έχει ολοκληρωθεί. Το ύψος του μωρού είναι σχεδόν 50 εκατοστά και το βάρος του περίπου 3- 3,5 κιλά με αποτέλεσμα η κινητικότητά του να είναι ακόμα πιο περιορισμένη. Οι πνεύμονες είναι έτοιμοι για την αναπνευστική λειτουργία και όσο περνά ο καιρός ο εγκέφαλός του εξελίσσεται όλο και πιο πολύ. Η θέση που λαμβάνει συνήθως είναι με το κεφαλάκι του προς τα κάτω.\n← Ήρθε η… «ώρα η καλή;»\nΘα μου μοιάζει; →


Archives | Ιερά Μητρόπολις Ελευθερουπόλεως\nHome » Posts made in Σεπτέμβριος, 2021\nΗ εξόδιος ακολουθία του Αρχιμανδρίτου π. Φιλίππου Αβραμίδη στην Ιερά Μονή Αγίου Παντελεήμονος Χρυσοκάστρου\nPosted on Σεπ 27, 2021\nΣε κλίμα συγκίνησης τελέστηκε τη Δευτέρα 27 Σεπτεμβρίου 2021, την πρωίαν περί την 10ην ώραν, η Εξόδιος Ακολουθία και ο ενταφιασμός του Αρχιμανδρίτη π. Φιλίππου Αβραμίδη, Πνευματικού πατρός και Κτήτορος της Ιεράς Μονής Αγίου Παντελεήμονος Χρυσοκάστρου Παγγαίου. Στην εξόδιο ακολουθία προεξήρχε ο Σεβασμιώτατος Μητροπολίτης Ξάνθης κ. Παντελεήμων συμπαραστατούμενος από τον Θεοφιλέστατο Επίσκοπο Τολιάρας και Νοτίου Μαδαγασκάρης κ. Πρόδρομο και τον Ποιμενάρχη μας Σεβασμιώτατο Μητροπολίτη Ελευθερουπόλεως κ. Χρυσόστομο. Η ταφή του μακαριστού γέροντα έγινε στον αύλειο χώρο της Μονής, δίπλα στο παρεκκλήσιο του Αγίου Νεκταρίου. Τον επικήδειο εξεφώνησε ο Πρωτοσύγκελλος της Μητροπόλεως Αρχιμανδρίτης Χρυσόστομος Μπένος ως εξής: «Σεβασμιώτατοι, Ἀγαπητοί ἀδελφοί και ἀγαπηταί ἀδελφαί, πενθοῦντες καί πενθοῦσαι Ἀπό τῆς χθές εὑρίσκεται στούς οὐρανούς ὁ σεβαστός καί πολιός γέροντας π. Φίλιππος Ἀβραμίδης, κτήτωρ καί πνευματικός πατήρ τῆς Ἱερᾶς Μονῆς τοῦ Ἁγίου Παντελεήμονος Χρυσοκάστρου. Πλήρης ἡμερῶν καί ἀγαθῶν ἔργων, μετά πολύμηνον ἀσθένειαν, ἀνεπαύθη ἐν Κυρίω καί σήμερον μέ...\nΗ Εορτή της Μετάστασης του Αγίου Ιωάννου του Θεολόγου στο Σιδηροχώρι Παγγαίου\nPosted on Σεπ 26, 2021\nΤην Κυριακή 26 Σεπτεμβρίου 2021, εορτή της Μεταστάσεως του Αγίου Ιωάννου του Θεολόγου, ο Σεβασμιώτατος Μητροπολίτης μας κ. Χρυσόστομος ετέλεσε την Θεία Λειτουργία στον Ιερό Ναό Αγίου Γεωργίου Σιδηροχωρίου πλαισιωμένος από τον Πρωτοσύγκελλο της Μητροπόλεως Αρχιμανδρίτη π. Χρυσόστομο Μπένο και τον Διάκονο της Μητροπόλεως π. Αθανάσιο Γουσίδη. Τον Θείον Λόγον εκήρυξε ο Σεβασμιώτατος Ποιμενάρχης μας με θέμα τον μαθητή της αγάπης. Φωτογραφικό...\nΠρώτη Ιερατική Σύναξη Κατηχητικής περιόδου 2021 – 2022\nPosted on Σεπ 21, 2021\nΤην Τρίτη 21 Σεπτεμβρίου 2021 πραγματοποιήθηκε η πρώτη μηνιαία Ιερατική Σύναξη των κληρικών της Μητροπόλεως μας για τη νέα Κατηχητική περίοδο 2021-2022, στο Καθεδρικό Ιερό Ναό του Αγίου Ελευθερίου Ελευθερουπόλεως. Στην αρχή τελέσθηκε ο καθιερωμένος Αγιασμός υπό του Σεβασμιωτάτου Μητροπολίτου μας κ. Χρυσοστόμου. Στην συνέχεια κεντρικός ομιλητής της Συνάξεως ήταν ο Σεβασμιώτατος Ποιμενάρχης μας, ο οποίος αφού πρώτα καλωσόρισε και ευχήθηκε στους Ιερείς καλή εκκλησιαστική χρονιά, ανέπτυξε το θέμα: «Αγιογραφική προσέγγιση της πανδημίας». Τέλος και αφού εδόθη ο λόγος προς τους Ιερείς έγινε συζήτηση επί του θέματος καθώς και ενημέρωση από τον Πρωτοσύγκελο της Μητροπόλεως π. Χρυσόστομο Μπένο επί διοικητικών θεμάτων. Σημειώνεται ότι η εν λόγω σύναξη έγινε τηρώντας αυστηρώς όλα τα προβλεπόμενα μέτρα κατά της διασποράς του ιού, οι δε συμμετέχοντες κληρικοί όλοι είχαν υποβληθεί σε διαγνωστικό SARS CoV-2 ANTIGEN έχοντας αρνητικό πιστοποιητικό διαγνωστικού ελέγχου. Φωτογραφικό...\nΚυριακή μετά την εορτή της Υψώσεως του Τιμίου Σταυρού στο Χορτοκόπι Παγγαίου\nPosted on Σεπ 19, 2021\nΤην Κυριακή 19 Σεπτεμβρίου 2021, μετά την εορτή της Υψώσεως του Τιμίου Σταυρού ο Σεβασμιώτατος Μητροπολίτης μας κ. Χρυσόστομος ετέλεσε τη Θεία Λειτουργία στον ενοριακό Ιερό Ναό του Αγίου Ευγενίου του Τραπεζουντίου Χορτοκοπίου, πλαισιωμένος από τον Πρωτοσύγκελλο της Μητροπόλεως Αρχιμανδρίτη π. Χρυσόστομο Μπένο, το Ιερέα του χωριού π. Κύριλλο Ποτηρένια και τον Διάκονο της Μητροπόλεως π. Αθανάσιο Γουσίδη. Πριν την απόλυση της Θείας Λειτουργίας ο Σεβασμιώτατος Ποιμενάρχης μας ωμίλησε εποικοδομητικώς και επικαίρως προς το ευσεβές εκκλησίασμα. Φωτογραφικό...\nΗ Εορτή της Υψώσεως του Τιμίου Σταυρού στην Γεωργιανή Παγγαίου\nPosted on Σεπ 14, 2021\nΤην Τρίτη 14 Σεπτεμβρίου 2021 εορτάσθηκε με εκκλησιαστική λαμπρότητα κατά το βυζαντινό τυπικό η εορτή της Υψώσεως του Τιμίου Σταυρού σε όλες τις Ενορίες και Μονές της Μητροπόλεως μας. Ιδιαιτέρως δε εορτάσθηκε η εορτή της Υψώσεως στον πανηγυρίζοντα Ιερό Ναό του Τιμίου Σταυρού Γεωργιανής του Παγγαίου. Το πρωί της εορτής ο Σεβασμιώτατος Μητροπολίτης μας κ. Χρυσόστομος χοροστάτησε ψάλλων από του θρόνου τις αργές Καταβασίες «Σταυρόν χαράξας…» και ετέλεσε εν συνεχεία τη Θεία Λειτουργία στον εν λόγω Ιερό Ναό, πλαισιωμένος από Ιερείς και Διακόνους της Μητροπόλεως προεξάρχοντος του Πρωτοσυγκέλλου της Μητροπόλεως Αρχιμ. Χρυσοστόμου Μπένου. Κατά το Ασματικό Τρισάγιο της Δοξολογίας έλαβε χώρα η τελετή της Υψώσεως του Τιμίου Σταυρού υπό του Πρωτοσυγκέλλου. Τον Θείον Λόγον εκήρυξε ο Σεβασμιώτατος Ποιμενάρχης μας αναφερόμενος στον Τίμιο Σταυρό. Το εκκλησίασμα, με επικεφαλής τον Δήμαρχο Παγγαίου κ. Φίλιππον Αναστασιάδη, τον βουλευτή Νομού Καβάλας κ. Ιωάννη Πασχαλίδη...\nΑγιασμοί της Νέας Σχολικής Χρονιάς 2021-2022 στα Σχολεία του Δήμου Παγγαίου\nPosted on Σεπ 13, 2021\nΤην Δευτέρα 13 Σεπτεμβρίου 2021 τελέσθηκε η Ακολουθία του Αγιασμού επί τη ενάρξει της νέας Σχολικής Χρονιάς, σε όλα τα σχολεία της Μητροπολιτικής μας Περιφερείας και ανεγνώσθη από τους Ιερείς το Μήνυμα του Σεβασμιωτάτου Μητροπολίτου μας κ. Χρυσοστόμου προς τους μαθητάς. Από τον Σεβασμιώτατο Ποιμενάρχη μας τελέστηκαν οι Αγιασμοί για το νέο σχολικό έτος στο Ενιαίο Γενικό Λύκειο και στο Γυμνάσιο της Ελευθερούπολης. Ο Σεβασμιώτατος στις σύντομες ομιλίες τους προς τους μαθητές και καθηγητές μεταξύ των άλλων παρότρυνε τους μαθητές να έχουν διάθεση αγαθή στα γράμματα και τους ευχήθηκε καλή νέα σχολική χρονιά με επιτυχίες στα μαθήματά τους και πίστη στο Χριστό που είναι η αρχή κάθε επιτυχίας. Παρόντες στις τελετές εκτός των γονέων των παιδιών, ήταν ο Διευθυντής της Δευτεροβάθμιας Εκπαίδευσης του Νομού Καβάλας κ. Απόστολος Βαγενάς, ο Δήμαρχος Παγγαίου κ. Φίλιππος Αναστασιάδης συνοδευόμενος από τον πρόεδρο του Δημοτικού Συμβουλίου...\nΗ Εορτή των Αγίων Θεοπατόρων Ιωακείμ και Άννης στη Νικήσιανη Παγγαίου\nPosted on Σεπ 9, 2021\nΤην Πέμπτη 9 Σεπτεμβρίου 2021, εορτάσθηκε η Μνήμη των Αγίων Θεοπατόρων Ιωακείμ και Άννης στον παλαιό και Ιστορικό Ιερό Ναό επ’ ονόματι των Αγίων Θεοπατόρων Ιωακείμ και Άννης στη Νικήσιανη Παγγαίου. Το πρωί της εορτής τελέσθηκε πανηγυρική Θεία Λειτουργία Ιερουργούντος του Σεβασμιωτάτου Μητροπολίτου μας κ. Χρυσοστόμου πλαισιωμένου από Ιερείς και Διακόνους της Μητροπόλεως μας με επικεφαλής τον Πρωτοσύγκελλο της Μητροπόλεως Αρχιμανδρίτη Χρυσόστομο Μπένο. Τον Θείο Λόγο εκήρυξε προς το πολυπληθές εκκλησίασμα ο Σεβασμιώτατος Ποιμενάρχης μας αναφερόμενος στους τιμώμενους Αγίους της Εκκλησίας μας. Φωτογραφικό...\nΗ Εορτή του Γενεσίου της Θεοτόκου στη Κάριανη Ορφανού\nPosted on Σεπ 8, 2021\nΤην Τετάρτη 8 Σεπτεμβρίου 2021, η εορτή του Γενεσίου της Υπεραγίας Θεοτόκου, εορτάσθηκε σε όλες τους Ναούς και Μονές της Μητροπόλεως μας. Ο Σεβασμιώτατος Μητροπολίτης μας κ. Χρυσόστομος ετέλεσε τη Θεία Λειτουργία στον ενοριακό Ιερό Ναό του Αγίου Αθανασίου Κάριανης, όπου φυλάσσεται η Ιερά Εικόνα του Γενεσίου της Υπεραγίας Θεοτόκου κειμήλιο των Προσφύγων από την Μικρά Ασία, πλαισιωμένος από τον Πρωτοσύγκελλο της Μητροπόλεως Αρχιμανδρίτη π. Χρυσόστομο Μπένο, το Ιερέα του χωριού π. Ηλία Τσολακίδη και τον Διάκονο της Μητροπόλεως π. Αθανάσιο Γουσίδη. Τον Θείο Λόγο εκήρυξε προς το πολυπληθές εκκλησίασμα ο Σεβασμιώτατος Ποιμεάρχης μας αναφερόμενος στην υπόθεση της εορτής. Φωτογραφικό...\nΧαιρετισμός Σεβασμιωτάτου Μητροπολίτου Ελευθερουπόλεως επί τη ενάρξει του Νέου Σχολικού έτους 2021-2022\nPosted on Σεπ 3, 2021\nΜέ αἰσθήματα ἀγάπης πατρικῆς χαιρετίζουμε, ἀγαπητά μας παιδιά, καί εὐλογοῦμε τήν ἔναρξη τῆς νέας σχολικῆς χρονιᾶς 2021-2022. Ἀκολουθώντας δέ τήν ἀξιοπρόσεκτη συμβουλή τῶν προγόνων μας «ἀπό Θεοῦ ἄρχεσθαι» δηλαδή τό κάθε ἔργο μας νά τό ἀρχίζουμε ἐπικαλούμενοι τή βοήθεια τοῦ μεγάλου Θεοῦ καί τό τέλος του νά τό ἐπισφραγίζουμε μέ τό εὐχαριστῶ μας πρός Αὐτόν, τελέσαμε πρίν λίγο τήν Ἀκολουθία τοῦ Ἁγιασμοῦ. Ἔτσι Τόν ἱκετεύσαμε ὡς τόν στοργικό Πατέρα ἐν οὐρανοῖς καί τήν Πηγή τῆς Σοφίας καί τῆς Γνώσεως νά παρακολουθεῖ τά βήματά σας τή νέα χρονιά στηρίζοντάς σας στόν ἀγώνα σας καί ἐφοδιάζοντας τό πνεῦμα σας μέ γνώσεις πολύτιμες καί χρήσιμες. Ἀκόμη ἔχοντας πάντοτε στό νοῦ μας τόν αἰώνιο Λόγο τοῦ Θεοῦ «ἀρχή σοφίας φόβος Κυρίου» θελήσαμε καί ἐφέτος νά ἐπικοινωνήσουμε μαζί σας τήν ὥρα αὐτή γιά νά τονίσουμε καί τόν ἠθικό χαρακτήρα και τήν κυριότερη σκοπιμότητα τοῦ...\nΗ Ελευθερούπολη εόρτασε τα Ελευθέρια της


Αιώνιος παρατηρητής της ομορφιάς στον κόσμο και εξερευνητής των πιο σπάνιων πετρών, ο οίκος Cartier δημιούργησε μια καινούργια σειρά υψηλής κοσμηματοποιίας βασιλικών προδιαγραφών - βασιλικές, για την ποιότητα των λίθων, την έμπνευση του σχεδιασμού, την τελειότητα του αποτελέσματος. Με αφορμή την 27η Biennale του Παρισιού, ο οίκος Cartier, δημιούργησε τη σειρά Royal Collection, η οποία περιλαμβάνει αυτά τα ξεχωριστά κοσμήματα εξαιρετικής κατασκευής από ιδιαίτερα σπάνιες πολύτιμες πέτρες, μοναδικού μεγέθους και ποιότητας. Ανάμεσα στα εντυπωσιακά σμαράγδια, ρουμπίνια και ζαφείρια από όλον τον κόσμο, συμπεριλαμβάνεται και ένα φυσικό μεγάλο μαργαριτάρι, που κάποτε ανήκε στη βασίλισσα Μαρία της Αγγλίας, σύζυγο του βασιλιά Γεωργίου V.\nΠεριδέραιο και τιάρα με βασιλικό μαργαριτάρι.\nΠεριδέραιο με διαμάντια και σμαράγδι 26.60 καρατίων από την Κολομβία.\nΠεριδέραιο και δαχτυλίδι με σπάνιο διαμάντι Golconda 30.21 καρατίων.\nΔαχτυλίδι με διαμάντια και ζαφείρι 29.06 καρατίων από το Κασμίρ.\nΠεριδέραιο με διαμάντια και ρουμπίνι 15.29 καρατίων από τη Μοζαμβίκη.


EL - Ελληνική εφημερίδα ΕΠΟΧΗΣ: Θέαση μυστηριώδους φωτεινού σώματος από ελληνικό αλιευτικό στον Ατλαντικό, το 1959…\nΕλληνική εφημερίδα ΕΠΟΧΗΣ: Θέαση μυστηριώδους φωτεινού σώματος από ελληνικό αλιευτικό στον Ατλαντικό, το 1959…\nΤον Νοέμβριο του 1959, ο καπετάνιος ενός ελληνικού αλιευτικού σκάφους με το όνομα “Ευαγγελίστρια”, το οποίο βρισκόταν στον Ατλαντικό Ωκεανό ανοιχτά των Καναρίων Νήσων, έγινε μάρτυρας ενός συγκλονιστικού περιστατικού.\nΟ καπετάνιος ανέφερε το περιστατικό μέσω τηλεγραφήματος προς το Υπουργείο Εμπορικής Ναυτιλίας. Σύμφωνα με την περιγραφή που έδωσε, ανέφερε ότι παρατήρησε πάνω από τον ορίζοντα ένα έντονα φωτεινό σώμα κινούμενο από βορρά προς νότο και το οποίο περιστρεφόταν ιλιγγιωδώς.\nΓύρω από το παράξενο αντικείμενο, όπως ανέφερε στο τηλεγράφημα ο καπετάνιος, σχηματίζονταν δυο έως τρεις φωτοστέφανοι δεκαπλάσιας, συγκριτικά με το αντικείμενο, διαμέτρου και οι οποίες είχαν μια υποκιτρινίζουσα λάμψη.\nΤο μυστηριώδες φωτεινό σώμα χάθηκε στη συνέχεια στο βάθος του ορίζοντα.\nΗ είδηση δημοσιεύθηκε στην εφημερίδα “ΕΛΕΥΘΕΡΙΑ”, στις 26/11/1959…\nPrevΠροηγούμενο Άρθρο«Αγανακτώ και λυπάμαι για τα ριάλιτι! Κάνουν ηλίθιους τους τηλεθεατές»\nΕπόμενο ΆρθροΜπαρτσελόνα – Ρεάλ Μαδρίτης: To «Clasico» της Ευρωλίγκας… αλλιώςNext


Tags:\tΑυτοεκτίμηση\tαρνητικές σκέψεις\nΗ χαμηλή αυτοεκτίμηση συνήθως πηγάζει από τον τρόπο που εμείς οι ίδιοι βλέπουμε τον εαυτό μας και ερμηνεύουμε τις εμπειρίες μας. Κάποιες αιτίες χαμηλής αυτοπεποίθησης είναι οι εξής:\nΆσχημες εμπειρίες από την παιδική και εφηβική ηλικία\nΥπερβολικές απαιτήσεις από εμάς και τον περίγυρο μας.\nΓια την επίλυση του προβλήματος της χαμηλής αυτοεκτίμησης χρειάζεται η ανάπτυξη ενός νέου τρόπου σκέψης και προσέγγισης των δύσκολων καταστάσεων που προκύπτουν συχνά στην καθημερινότητα μας.\nΤο άτομο με χαμηλή αυτοεκτίμηση μπορεί να βοηθήσει τον εαυτό του ακολουθώντας τα παρακάτω βήματα:\n1. Αναγνώριση και αποδοχή του προβλήματος, η άρνηση δεν εξαφανίζει το πρόβλημα.\n2. Να ελέγχουμε συνειδητά την ορθότητα της σκέψης μας χωρίς να εστιάζουμε πάντα στα αρνητικά στοιχεία μιας κατάστασης, σίγουρα υπάρχουν και θετικά. Ας σταματήσουμε να τα αγνοούμε.\n3. Να θέτουμε ρεαλιστικές προσδοκίες.\n4. Να αναγνωρίζουμε στον εαυτό μας τις επιτυχίες και να προσφέρουμε επιβράβευση.\n5. Να μάθουμε να ελέγχουμε τα συναισθήματα μας.\n6. Να μάθουμε να αποφεύγουμε τις αυτόματες αρνητικές σκέψεις.\n7. Να συγχωρούμε τον εαυτό μας αλλά και τους άλλους.\n8. Να ζητάμε βοήθεια χωρίς ενοχές όταν ο έλεγχος ξεφεύγει από τα χέρια μας.\nΓια να καταφέρει κανείς, όμως, να κατακτήσει τα παραπάνω σημαντικό ρόλο παίζει ο τρόπος σκέψης του. Κι αυτό ακριβώς είναι το κομμάτι στο οποίο ένας ειδικός μπορεί να επέμβει αρκετά αποτελεσματικά βοηθώντας το άτομο να αποδεχτεί τον εαυτό του και να μπορέσει να συνεχίσει με ηρεμία την ζωή του.\nΑναγνώσεις άρθρου: 5118\nΣτο παρελθόν, το στίγμα ταυτοποιούνταν ως ένα ορατό σημάδι που...


Justin Theroux: Βρήκε ήδη νέα σύντροφο μετά το διαζύγιο του; | κοσμικα , πλανητης hollywood | womenonly.gr\nJustin Theroux: Βρήκε ήδη νέα σύντροφο μετά το διαζύγιο του;\nΠοια είναι η φημολογούμενη νέα αγαπημένη του ηθοποιού;\nΈνας μόλις μήνας έχει περάσει από τη στιγμή που η Jennifer Aniston και ο Justin Theroux ανακοίνωσαν το διαζύγιό τους και, όπως όλα δείχνουν, ο τελευταίος βρήκε ήδη τη νέα του σύντροφο που θα πάρει στη ζωή του τη θέση της διάσημης ηθοποιού.\nΣύμφωνα με τις φήμες των τελευταίων ημερών, η νέα του σύντροφος είναι η 25χρονη Καναδή καλλιτένης και φωτογράφος Petra Collins. Σύμφωνα με την Daily Mail, οι δυο τους έχουν κάνει συναντήσεις για δείπνο αφού γνωρίστηκαν σε ένα καλλιτεχνικό event στη Νέα Υόρκη, αλλά ο 46χρονος επιμένει πως είναι απλώς φίλοι.\nA post shared by Petra Collins (@petrafcollins) on Jan 26, 2018 at 10:02am PST\nΚανείς από τους δυο τους δεν έχουν ακόμη επιβεβαιώσει τις φήμες. Παρ'όλα αυτά, ο Theroux είχε αναρτήσει μια φωτογραφία με την Collins στο Instagram τον περασμένο μήνα. Στη φωτογραφία, οι δυο τους φαίνονται να φορούν μπλουζάκια του Adam Selman.


some photos, some ideas, some links, just a blog...: Hammerhead shark\nposted by snikolas @ 9:23 PM\nAt 2/07/2006 10:41 PM, GUYK said…\nMany years ago as a yound man I caught many of these huge hammerheads in the South China Sea-some of them were more than three meters long.\nAt 2/07/2006 10:53 PM, Lipis said…\nΔεν είναι ένας, δεν είναι δύο, είναι πολλοί και είναι αδικία!\nΑδικία για ποιον?!?\nAt 2/07/2006 11:39 PM, snikolas said…\nΜα για τους σφυροκέφαλους φυσικά! :)\nAt 2/08/2006 1:27 AM, Psipsinel said…\nton exo dei xana auto ton sfirokefalo\nAt 2/08/2006 2:03 AM, nicola beerman said…\nεχω δει σφυροκεφαλο στη λιμνη των Ιωαννινων!!βατραχακια ουτε ενα...\nAt 2/08/2006 6:20 AM, Johny said…\nΤι είν τούτο , ωρε;;;;\nΤι κάλος (το κάλος) είναι αυτό;\nΑπό τα καλιστεία ψαριών βγήκε;\nAt 2/08/2006 9:12 AM, jojo said…\nεμένα άλλο με απασχολεί...\nδε φαντάζομαι νικόλα, να συναντάς τέτοια ψάρια στις καταδύσεις σου????????\nπάντως βρε παιδιά, μοιάζει τρομερά σε μια θεία μου....\nε, είμαστε ομορφόσογο πως να το κρύψομεν άλλωστε...:)))\nAt 2/08/2006 9:31 AM, spanish dvd :) said…\nΔηλαδή οι επιλογές μας είναι ή σφυροκέφαλος, ή ποδόσφαιρο?\nΜμμμμ, πρότεινε και κατι άλλο για μας, καμιά συνταγή για να κανα σούπερ χειμωνιάτικο κοκτέιλ, με αλκοολ κατά προτίμηση.\nAt 2/08/2006 9:53 AM, Xνούδι said…\nΥπάρχει και γυναικείο κοινό που σας διαβάζει κύριε Νικόλα μας... άκου σφυροκέφαλοι και ποδόσφαιρο :Ρ\n(ξαναπροσπάθησα να καταλάβω τι είναι Offside. Ξανααπέτυχα!!!)\nAt 2/08/2006 11:39 AM, NetKerveros said…\nΤώρα θα σου έλεγα που πας και τις βρίσκεις ... αλλά θα κρατήσω το στόμα μου κλειστό και θα πάω να διαβάσω για τους σφυροκέφαλους ;-)\nAt 2/08/2006 12:06 PM, ellinida said…\nΜ'άρεσε το θέμα ... βέβαια είμαι εκτός θέματος , αλλά ωραίοι οι καρχαρίες σου .\nAt 2/08/2006 1:35 PM, snikolas said…\nPsipsinel, με περίεργα όντα κάνεις παρέα. :S\nNicola, συνονόματε είμαι σίγουρος πως αφού τον είδες βούτηξες στην λίμνη και τον σκότωσες με τα ίδια σου τα χέρια. Το κουφάρι δε το έχεις κάνει μπρελόκ! Ε; :)\nJohny, να κανονίσω το conne;\nJojo, με τέτοιο όμορφο σόι πρέπει να σας καμακώνουν πολύ συχνά!!! :)\nSpanish, call me και θα δεις πως υπάρχουν σχέδια για χειμερινό ποτό.\nΜελ(ωδία), δεν τα πήγαινα ποτέ καλά με το ποδόσφαιρο ούτε και ‘γω. Άρα το menu από ‘δω και στο εξής θα έχει μόνο σφυροκέφαλους!\nEllinida (με λατινικούς χαρακτήρες και πάλι), δεν κατάλαβα γιατί θεωρείς τον εαυτό σου εκτός θέματος αλλά αφού σου άρεσαν οι καρχαρίες μου εγώ δεν θα το κάνω θέμα! :)\nAt 2/08/2006 1:48 PM, Darthiir the Abban said…\nΕνώ τα lemmings πχ που είναι εκατομμύρια πόσοι τα ξέρουν;;;\nAt 2/08/2006 1:51 PM, snikolas said…\nhahaha μιλάς για το συμπαθές τρωκτικό η για το game? :)\nAt 2/08/2006 2:14 PM, Juanita La Quejica said…\nΝα συμφωνήσω κι εγώ με spanish dvd και μελ(ωδία) ότι είναι ελαφρώς περιοριστικά τα εδώ ή εδώ σου Νίκο!\nΠάντως, σίγουρα πλουτίσαμε τις γνώσεις μας μετά την γνωριμία με τον σφυροκέφαλο.\nAt 2/08/2006 3:27 PM, jojo said…\nαστα να πάνε νικόλα...ζούμε ένα οικογενειακό δράμα!!!\nαπο το πολύ καμάκωμα, γίναμε είδος υπο εξαφάνιση...\nκαι σαν να μην έφτανε αυτό, οι θύτες στο τέλος προτιμούν να βλέπουνε το ποδόσφαιρο!!! :-Ο\nAt 2/08/2006 5:15 PM, Darthiir the Abban said…\nΓια το τρωκτικό που το γνωρίζουν ελάχιστοι και από τους gamers....\nAt 2/08/2006 6:32 PM, rockordie said…\nΆντε γειά Σφυροτέτοιε έχασες πολύ άσχημα...Πάω Soccer\nAt 2/08/2006 7:31 PM, Johny said…\nΜπα άστο καλύτερα ... γιατί δεν θα μπορώ να τον κοιτάξω στα μάτια και δεν θα καταλαβω τις προθέσεις του.\nΑλήθεια πως κολυμπάει;Στα πλάγια ίσως;\nAt 2/09/2006 2:28 AM, Marilina said…\nAt 2/09/2006 5:02 PM, Marina said…\nNicola, σ' έπιασα! Σιγά μη κολύμπησες με σφυροκέφαλους..είναι ανθρωποφάγοι ξέρεις, αν και βασικά τρώνε ότι βρούν. Παλιά σύχναζαν στον Πειραιά, όπου περίμεναν να τους αδειάσουν οι ψαράδες τα ψόφια..μετά όμως απο τη μόλυνση μετακινήθηκαν..\nΟσο για το ποδόσφαιρο, να πείς στη κυρία που χαζεύει ψάρια, ότι υπάρχει και το μπλόγι, ο ένας βλέπει αγώνα, ο άλλος σερφάρει..\nAt 2/09/2006 5:21 PM, snikolas said…\nMarina ποτέ μου δεν είπα πως είδα από κοντά αυτά τα τέρατα. Είπα πως υπάρχει κόσμος εκεί έξω που δεν τα γνωρίζει. Επίσης διοργανώνονται εκδρομές στην νότια Αφρική για το “μεγάλο ραντεβού” το οποίο δεν είναι άλλο από την συνάντηση σου (είσαι μέσα σε κλουβί εννοείτε) με τον λευκό καρχαρία. Αυτός είναι χίλιες φορές ποιο μάγκας από τον σφυροκέφαλο. Τρώει και το κλουβί αν το θέλει! Επίσης υπάρχουν και προγράμματα χωρίς κλουβιά με τους κοινούς καρχαρίες. Δυστυχώς για μένα έχω μόνο 2 αστέρια ακόμη και δεν μου επιτρέπονται αυτού του είδους οι εκδρομές. Το παλεύω όμως για να πάρω και τα υπόλοιπα αστέρια και να πάω! Τότε θα ισχυριστώ τα όσα θα ισχυριστώ και με δικές μου photos. Όσο για τον διάλογο είναι παντελώς ψεύτικος… Δυστυχώς γνώρισα και κόσμο που δεν τους ξέρει τους σφυροκέφαλους! :)\nAt 2/10/2006 3:50 PM, Juanita La Quejica said…\nΚουφιοκέφαλους όμως όλοι έχουμε συναντήσει, σωστά; Μόνο που δεν είναι τόσο όμορφοι όσο οι σφυροκέφαλοι...\nAt 2/10/2006 7:26 PM, snikolas said…\nhahahaha juanita έγραψες!


Ένας Ορθόδοξος Ρωμηός – Ιερά Μητρόπολη Καστοριάς\nΑρχικήΑρχείο ΆρθρωνΚείμενα ΜητροπολίτουΠοιμαντικά κείμεναΈνας Ορθόδοξος Ρωμηός\nΟ Απόστολος Παύλος δίνοντας τον ορισμό της πίστεως λέγει ότι: “έστι δε πίστις ελπιζομένων υπόστασις, πραγμάτων έλεγχος μη βλεπομένων” (Εβρ. 11,1). Τα κύρια γνωρίσματα της πίστεως στον ορισμό αυτόν είναι το “υπόστασις” και το “έλεγχος”. Και αυτή η υπόσταση και ο έλεγχος, πέρα από κάθε άλλη ερμηνεία, είναι ο ίδιος ο Χριστός και η ένωση μαζί Του.\nΗ πίστη είναι ένωση με τον Χριστό. Κατά τον Άγιο Μάξιμο τον Ομολογητή η πίστη είναι “σχέσις δραστική της υπέρ φύσιν αμέσου του πιστεύοντος προς τον πιστευόμενον Θεόν τελείας γνώσεως”. Γι’ αυτό αμέσως μετά τη Θεία Κοινωνία του Σώματος και του Αίματος του Χριστού ομολογούμε θριαμβευτικά: “Είδομεν το φως το αληθινόν, ελάβομεν Πνεύμα επουράνιον, εύρομεν πίστιν αληθή”.\nΑ, με τήρηση των εντολών του Χριστού. Στο σημείο αυτό δίνουμε τεράστια σημασία, γιατί “πνευματικότητα” που δεν είναι συνέχεια και συνέπεια της τηρήσεως των εντολών, είναι δαιμονιώδης, σατανική.\nΒ, με τη σύνδεσή μας με τα θεουργά Μυστήρια. Είναι απαύγασμα της πατερικής σοφίας ότι μέσα στα Μυστήρια της Εκκλησίας μπορούμε να δούμε το Χριστό και να ζήσουμε τα Πάθη Του και την Αγία Του Ανάσταση. Επομένως, μέσα στα Μυστήρια αποκτούμε την ακράδαντη πίστη στον Χριστό. Μέσα από κάθε Θεία Κοινωνία ομολογούμε κι εμείς, όπως ο Απόστολος Θωμάς, “ο Κύριός μου και ο Θεός μου” (Ιω. 20,28).\nΓ, με την προσευχή. Σε μερικές στιγμές προσευχής αξιώνονται μερικοί ευλογημένοι “χαριτωμένοι” άνθρωποι, που έχουν τις κατάλληλες προϋποθέσεις, δηλαδή τήρησαν τις εντολές και ζουν στο θείο ποταμό των Μυστηρίων, να δουν το Χριστό και αισθάνονται τότε προσωπική συνάντηση μαζί Του.\nΑυτά προϋποθέτουν μετάνοια. Μόνο με την αληθινή μετάνοια μπορεί κανείς να πιστεύσει στο Χριστό. Η μετάνοια είναι απαραίτητο στοιχείο του ορθοδόξου ήθους. Πρέπει να τονισθεί ότι δεν έχει σημασία τόσο η “συνέπεια” στις “αρχές” μας, όσο η μετάνοια που καθαρίζει τα μάτια για να δούμε το Χριστό.\nΠως ζει ο Χριστιανός την ελευθερία; Ο Θεός τίμησε τον άνθρωπο με το “αυτεξούσιο”, δηλαδή με δικαίωμα “αυτοδιαθέσεως”, που συνίσταται στη δυνατότητα εκλογής.\nΗ ελευθερία μας όμως δεν είναι απόλυτη αυτονομία, ασυδοσία. Συνοδεύτηκε απαρχής με κάποια θεϊκή προειδοποίηση: “Όποια μέρα φάτε απ’ αυτό (δηλ. το δένδρο “του γινώσκειν καλόν και πονηρόν”), θα πεθάνετε” (Γεν. 2,17). Ο άνθρωπος δεν είναι αυτοδημιούργητος, για να μπορεί απόλυτα να αυτοορίζεται. Ούτε είναι αυτοζωή, για να ζει αφ’ εαυτού του.\nΗ θέληση του ανθρώπου να μείνει στην κοινωνία του Θεού συνιστά εσωτερική ελευθερία, μας διδάσκει ο Απόστολος Παύλος. Η “εξάρτηση” από το Θεό, την πηγή της ζωής μας, είναι η πραγματική κατάσταση ελευθερίας, όσο κι αν αυτό φαίνεται αντιφατικό στον άνθρωπο. Γιατί, μόνο στην κοινωνία του Θεού ο άνθρωπος είναι πραγματικά άνθρωπος. Στην κοινωνία του Θεού βρίσκει ο άνθρωπος την ενότητα και ολότητά του, ξαναγίνεται σώος, ακέραιος. Σώζεται. Μακριά από το Θεό μένει διεσπαρμένος εσωτερικά και εξωτερικά. Γεμάτος εσωτερικές και εξωτερικές συγκρούσεις, μέσα σε αντιθέσεις, διχασμούς, διαιρέσεις.\nΑναπτερώνει την ελπίδα για μία μόνιμη απελεύθερη από τον ζυγό της αμαρτίας ζωή, όπως μας παροτρύνει ο Απόστολος των εθνών Παύλος: “Τη ελευθερία η ο Χριστός ημάς ηλευθέρωσε, στήκετε, και μη πάλιν ζυγώ αμαρτίας ενέχεσθε” (Γαλ. 5,1)..